pythainlp/thai-wiki-dataset-v4 huggingface dataset:
นกกระจอกเทศโซมาลี

นกกระจอกเทศโซมาลี (ชื่อวิทยาศาสตร์: "Struthio molybdophanes") เป็นสปีชีส์ของ Struthio ที่พบได้ทั่วไปในทวีปแอฟริกา
นกกระจอกเทศโซมาลีมีลักษณะและรูปร่างเหมือนนกกระจอกเทศธรรมดาทั่วไป แต่จะพบได้เฉพาะในเขตอนุรักษ์แห่งชาติแซมบูรู ในประเทศเคนยา เท่านั้น ลักษณะของนกกระจอกเทศโซมาลีที่แตกต่างจากนกกระจอกเทศธรรมดา คือ จะมีคอและขาท่อนบนเป็นสีเทาน้ำเงิน ซึ่งแตกต่างจากนกกระจอกเทศธรรมดาที่มีขอและขาท่อนบนสีชมพู แต่ลักษณะขน และสีของขนทั้งตัวผู้และตัวเมียของทั้งนกกระจอกเทศโซมาลีและนกระจอกเทศธรรมดาจะเหมือนกัน ซึ่งเป็นความแตกต่างกันที่ดีเอ็นเอ คาดว่านกกระจอกเทศโซมาลีมีการพัฒนาสายพันธุ์ตัวเองแยกจากนกกระจอกเทศธรรมดาราว 3.6 ถึง 4.1 ล้านปีก่อน
หรินทร์ สุธรรมจรัส

หรินทร์ สุธรรมจรัส ชื่อเล่น ดิม เกิด 23 สิงหาคม พ.ศ. 2528 เป็นนักร้องนำวงแทททูคัลเลอร์ สังกัดค่าย สมอลล์รูม และนักแสดงชาวไทย
ประวัติ.
หรินทร์เกิดเมื่อวันที่ 23 สิงหาคม 2528 ที่อำเภอเมือง จังหวัดขอนแก่น จบการศึกษาชั้นมัธยมศึกษาจากโรงเรียนขอนแก่นวิทยายน และศึกษาในระดับอุดมศึกษาที่คณะวิทยาการจัดการ มหาวิทยาลัยขอนแก่น สาขาการตลาด 
ปัจจุบัน หรินทร์มีอาชีพเป็นนักร้อง นักแสดง และเป็นนักร้องนำวงแทททูคัลเลอร์ สังกัดค่ายเพลงสมอลล์รูม
ด้านชีวิตครอบครัวสมรสกับ กวิสรา ภัทรหิรัญ (กวาง) มีบุตรชายและบุตรสาวด้วยกัน 2 คน ชื่อ น้องไทม์ เกิดเมื่อวันที่ 19 กรกฏาคม พ.ศ. 2566 และ น้องพาสเทล เกิดเมื่อวันที่ 1 กรกฎาคม พ.ศ. 2568
สุดยอดลูกทุ่งเสียงทอง ยอดรัก สลักใจ ชุดที่ 1

สุดยอดลูกทุ่งเสียงทอง ชุดที่ 1 หรือชื่อเดิมว่า อภิมหาลูกทุ่งซูเปอร์ฮิต ชุดที่ 1 เป็นอัลบั้มพิเศษของ ยอดรัก สลักใจ ที่ออกวางแผงเมื่อปี พ.ศ. 2533 กับสังกัด นิธิทัศน์ โปรโมชั่น 
โดยอัลบั้มชุดนี้ได้นำเพลงดังในอดีตของยอดรักมาเรียบเรียงและทำดนตรีใหม่ให้ทันสมัยขึ้นโดยผู้ที่เป็นโปรดิวเซอร์ของอัลบั้มชุดนี้คือ พีรสันติ จวบสมัย อดีตมือคีย์บอร์ดวง ดิ อินโนเซ้นท์
ธนา ฉัตรบริรักษ์

ธนา ฉัตรบริรักษ์ (เกิด 29 พฤษภาคม พ.ศ. 2530) ชื่อเล่น หน่อง เป็นนักแสดง นายแบบ พิธีกรชาวไทยเชื้อสายจีน และเป็นน้องชายของ บอย ปกรณ์ และมีน้องชายอีกคนคือ ภัทร์ ฉัตรบริรักษ์ 
ประวัติ.
หน่อง ธนา เกิดเมื่อวันที่ 29 พฤษภาคม พ.ศ. 2530 ที่ กรุงเทพมหานคร เป็นบุตรชายคนที่สองของ เลอพงศ์ มหมณีขจร และงามทิพย์ ฉัตรบริรักษ์ โดยหน่องมีพี่ชายหนึ่งคนคือ ปกรณ์ ฉัตรบริรักษ์ และมีน้องชายอีกหนึ่ง คนคือ ภัทร์ ฉัตรบริรักษ์ และยังมีน้องสาวบุญธรรมอีกหนึ่งคนคือ วันใหม่ ฉัตรบริรักษ์ 
หน่องจบการศึกษาระดับชั้นประถมศึกษาและมัธยมศึกษาตอนต้นจากโรงเรียนอัสสัมชัญ และจบการศึกษามัธยมปลายจากโรงเรียนเตรียมอุดมศึกษา และอุดมศึกษา ก่อนหน้านี้ธนาได้ศึกษาอยู่ที่คณะวิทยาศาสตร์ จุฬาลงกรณ์มหาวิทยาลัย และได้ย้ายไปศึกษาที่และจบการศึกษาจากคณะสังคมสงเคราะห์ศาสตร์ มหาวิทยาลัยธรรมศาสตร์ 
เข้าสู่วงการ.
ธนาเข้าสู่วงการด้วยการเป็นแขกรับเชิญของ บอย ปกรณ์ พร้อมกับ ภัทร ฉัตรบริรักษ์ ในรายการ ตีท้ายครัว หลังจากนั้นหน่องจึงได้มีโอกาสถ่ายโฆษณาหลายชิ้นและได้เป็นนายแบบให้กับนิตยสารหลายเล่ม ต่อมาทางช่อง 3 ติดต่อให้หน่องไปซีรีส์เรื่อง "บันทึกกรรม" และหลังจากนั้นหน่องก็เซ็นสัญญาเป็นนักแสดงในสังกัดสถานีวิทยุโทรทัศน์ไทยทีวีสีช่อง 3
ชิติพัทธ์ แทนกลาง

ชิติพัทธ์ เเทนกลาง ,(11 สิงหาคม พ.ศ. 2534) เป็นอดีตนักฟุตบอลชาวไทย ในตำแหน่งกองหลัง เขาลงเล่นให้กับบุรีรัมย์ ยูไนเต็ดเพียงสโมสรเดียวตลอดอาชีพของเขา ชิติพัทธ์เคยเป็นตัวแทนของฟุตบอลทีมชาติไทยรุ่นอายุไม่เกิน 23 ปี ในการแข่งขันเอเชียนเกมส์ 2014 ที่ประเทศเกาหลีใต้ ปัจจุบันดำรงตำแหน่งผู้จัดการสายงานทรัพย์สินของบริษัท บุรีรัมย์ ยูไนเต็ด จำกัด
สโมสรอาชีพ.
บุรีรัมย์ ยูไนเต็ด.
ฤดูกาล 2559.
ในวันที่ 13 กรกฎาคม พ.ศ. 2559 ช้าง เอฟเอคัพ รอบ 32 ทีมสุดท้าย ชิติพัทธ์ทำหนึ่งประตูช่วยให้บุรีรัมย์บุกไปเอาชนะจันทบุรี 5–0 ผ่านเข้าสู่รอบ 16 ทีมสุดท้ายได้สำเร็จ
ฤดูกาล 2562.
ในวันที่ 16 มิถุนายน พ.ศ. 2562 ชิติพัทธ์ทำประตูแรกในลีก ช่วยให้บุรีรัมย์บุกไปเอาชนะการท่าเรือที่แพตสเตเดียม 3–1 กลับขึ้นเป็นจ่าฝูงไทยลีกได้สำเร็จ ต่อมาในวันที่ 31 กรกฎาคม พ.ศ. 2562 ไทยลีกนัดที่ 21 ชิติพัทธ์ลงเล่นเป็นตัวจริงในตำแหน่งกองหลังในนัดที่บุรีรัมย์บุกไปแพ้เชียงราย ยูไนเต็ด ที่สิงห์ สเตเดียม 0–4 ซึ่งทำให้บุรีรัมย์เสียตำแหน่งจ่าฝูง และเป็นสถิติการแพ้ขาดลอยที่สุดในลีกของสโมสร
ฤดูกาล 2565–66.
วันที่ 16 พฤศจิกายน พ.ศ. 2565 การแข่งขันรีโว่ คัพ 2565–66 รอบ 32 ทีมสุดท้าย ชิติพัทธ์ทำประตูช่วยให้ทีมบุกไปเอาชนะเอ็มเอช นครศรีฯ ซิตี้ ที่สนามกีฬามหาวิทยาลัยวลัยลักษณ์ 2–0 ผ่านเข้าสู่รอบ 16 ทีมสุดท้ายได้สำเร็จ
ฤดูกาล 2566–67.
ชิติพัทธ์ แทนกลาง ประกาศแขวนสตั๊ดในไทยลีก ฤดูกาล 2566–67 หลังเจ้าตัวรับใช้ทีมมาตลอด 12 ปี เป็นหนึ่งในนักเตะที่ได้รับตำแหน่ง "วันคลับแมน" โดยในฤดูกาลสุดท้ายนี้ ชิติพัทธ์ ลงเล่นไปทั้งสิ้น 13 เกมส์ 353 นาที ทำไป 1 แอสซิสต์ รวมทุกรายการ พร้อมพาทีมฉลองแชมป์ไทยลีก สมัยที่ 9 อย่างยิ่งใหญ่ ตลอดระยะเวลาก่อนที่เจ้าตัวจะแขวนสตั๊ดนั้น ชิติพัทธ์ คว้าแชมป์ไทยลีกกับบุรีรัมย์ไป 8 สมัย , รีโว่ลีกคัพ 5 สมัย ,ไทยแลนด์แชมเปียนส์คัพและช้างเอฟเอคัพ อย่างละ 4 สมัย ปิดตำนานกับบุรีรัมย์ ยูไนเต็ด ไปอย่างสมบูรณ์แบบด้วยวัย 32 ปี
 "ณ วันที่ 27 พฤษภาคม 2567"
แบล็กซับบาธโวลโฟร์

แบล็กซับบาธโวลโฟร์ เป็นสตูดิโออัลบั้มที่4ของวงเฮฟวีเมทัล ประเทศอังกฤษ วงแบล็ก ซับบาธ ออกวางขายช่วง กันยายน 1972 เพลงยอดฮิตจากอัลบั้มนี้ได้แก่ Snowblindและเพลงที่เป็นเพลงคลาสสิกของอัลบั้มนี้คือ "Wheels Of Confusion", "Tomorrow's Dream", "Supernaut", "Snowblind" และ "Under The Sun".
ช่วงบันทึก.
ในเดือนมิถุนายน 1972 แบล็ก ซับบาธเดินทางไป แคลิฟอเนีย เพื่อทำอัลบั้มใหม่ที่สตูดิโอRecord Plant Studios ในช่วงบันทึกอัลบั้ม เกิดปัญหาเรื่องยาเสพติดของสมาชิกในวงทำให้งานหยุดชะงักแต่ก็แต่งเพลง "Cornucopia" เสร็จหลังจากการใช้สารเสพติดเพื่อสร้างอารมณ์ในการแต่งเพลง
รายชื่อเพลง.
ทุกเพลงเขียนโดย Black Sabbath
เชิงอรรถ.
<templatestyles src="Reflist/styles.css" />
Love Me Back

เลิฟ มี แบค (; โรมาจิ: "Rabu Mi Bakku") เป็นซิงเกิลที่ 52 ของคุมิ โคดะ วางจำหน่ายในวันที่ 30 พฤศจิกายน พ.ศ. 2554 วางจำหน่าย 3 รูปแบบ คือ ซีดี, ซีดี+ดีวีดี และซีดี+ของที่ระลึก
เพลง Love Me Back เป็นเพลงละครเรื่อง นะโซะโทคิวะดินเนอร์โนะอะโทเดะ ทางช่องฟูจิทีวี 
มิวสิกวิดีโอ Love Me Back ถูกระงับการฉายเวอร์ชันเต็มทางทีวีเนื่องจากมิวสิกวิดีโอมีเนื้อหาล่อแหลม จึงมีการฉายเวอร์ชันตัดครั้งแรกทาง MTV Japan และมิวสิกวิดีโอได้แบ่งออกเป็น 2 เวอร์ชัน ทั้งในซิงเกิลและในอัลบัม JAPONESQUE
ในส่วนดีวีดีมีบันทึกการแสดงสดจากงาน a-nation 10th Anniversary for Life Charge‣Go! รวมอยู่ด้วย
Sit! Stay! Wait! Down! / Love Story

ซิท! สเตย์! เวท! ดาวน์! / เลิฟ สตอรี (; โรมาจิ: "Shitto! Sutei! Weito! Daun! / Rabu Sutori" เป็นซิงเกิลที่ 36 ของนามิเอะ อามุโระ วางจำหน่ายในรูปแบบซีดี และซีดี+ดีวีดี โดยวางจำหน่ายที่ประเทศญี่ปุ่นวันที่ 7 ธันวาคม พ.ศ. 2554
เพลง Sit! Stay! Wait! Down! และเพลง Love Story เพลงประกอบละครเรื่อง วาตาขิกะ เดคินาอิ ริยู ทางช่องฟูจิทีวี เพลง arigatou <thank the world for LOVE...gift song for 2011> เป็นเพลงโฆษณาเครื่องสำอางค์โคเซ่ ESPRIQUE
ซิงเกิล Sit! Stay! Wait! Down! / Love Story เป็นซิงเกิลในรอบ 4 ปีที่มีเพลงหน้าบี นับตั้งแต่ซิงเกิลสุดท้ายที่มีเพลงหน้าบีคือซิงเกิล FUNKY TOWN
ซิงเกิล ได้รับการรับรองแผ่นเสียงทองคำจาก RIAJ เดือนธันวาคม ค.ศ. 2011 และเพลง Sit! Stay! Wait! Down! และเพลง Love Story สามารถขึ้นอันดับ 1 ชาร์ตดาวน์โหลดของ RIAJ ได้ทั้ง 2 เพลง
ข้อมูลเพิ่มเติม.
<templatestyles src="Reflist/styles.css" />
แจ็ค ไรอัน

แจ็ค ไรอัน  เป็นตัวละครเอก ในนวนิยายชุดของนักเขียน ทอม เคลนซี่ คู่กับ จอน คล้าก (เจ้าหน้าที่หน่วยล่าสังหารของ CIA) แจ็ค ไรอัน ทำงานเป็นเจ้าหน้าที่วิเคราะห์ข้อมูลของ ซีไอเอ ปรากฏตัวครั้งแรก ถ้าตามนวนิยายของ ทอม จะเปิดตัวในตอน The Hunt for Red October (1984) ล่าตุลาแดง 
แต่ในเวอร์ชันภาพยนตร์มาปรากฏตัวมาแล้วดังนี้
แจ็ค ไรอัน โดยปกติเป็นเจ้าหน้าที่ประจำสำนักงาน CIA แต่มักจะเข้าไปเกี่ยวข้องกับงานภาคสนามอยู่บ่อยๆ มีพัฒนาการเรื่อยมา เป็นรอง ผอ.ซีไอเอ เป็นรักษาการ ผอ.ซีไอเอ และเป็นประธานาธิบดีสหรัฐในตอน Executive Orders (1996) ขย้ำพยัคฆราช
สะพานเทพสุดา

สะพานเทพสุดา เป็นสะพานคอนกรีตเสริมเหล็กขนาด 2 ช่องจราจร ข้ามเขื่อนลำปาว จังหวัดกาฬสินธุ์ จากบริเวณแหลมโนนวิเศษ ตำบลโนนบุรี อำเภอสหัสขันธ์ ถึงบริเวณเกาะมหาราช ตำบลหนองบัว อำเภอหนองกุงศรีเริ่มก่อสร้างเมื่อวันที่ 20 พฤศจิกายน 2549 ใช้งบประมาณในการก่อสร้างทั้งสิ้น 498,850,000 บาท ความยาว 2,040 เมตร ถนนต่อเชื่อมโครงการผิวจราจรกว้าง 7 เมตร ไหล่ทางกว้างข้างละ 2.50 เมตร ภายใต้การกำกับดูแลของกรมทางหลวงชนบท สร้างเสร็จในเดือนธันวาคม 2553 ถือเป็นสะพานข้ามน้ำจืดที่ยาวที่สุดในประเทศไทย 
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานนาม เมื่อวันที่ 22 เมษายน 2553 สะพานเทพสุดา ซึ่งหมายถึงสะพานเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และเสด็จพระราชดำเนินทรงเปิดสะพานเทพสุดาอย่างเป็นทางการ เมื่อวันที่ 22 พฤศจิกายน 2554 เวลา 09.00 น. ณ บริเวณเชิงสะพานเทพสุดา อำเภอหนองกุงศรี จังหวัดกาฬสินธุ์ รวมทั้งทอดพระเนตรนิทรรศการสะพานเทพสุดา
สะพานเทพสุดาเป็นโครงข่ายเชื่อมเส้นทางคมนาคมขนส่งจาก จังหวัดหนองคาย อุดรธานี ผ่านจังหวัดกาฬสินธุ์ ไปยังจังหวัดมุกดาหาร ซึ่งเป็นประตูสู่อินโดจีนหรืออีสต์เวสต์อีโคโนมิก คอริดอร์ จะช่วยร่นระยะทางได้กว่า 100 กิโลเมตร รวมถึงการขนส่งผลผลิตทางการเกษตรทางฝั่งตะวันตก อำเภอหนองกุงศรี อำเภอท่าคันโท ซึ่งเป็นแหล่งเพาะปลูกเข้าสู่โรงงานอุตสาหกรรมที่อยู่ฝั่งตะวันออก อำเภอสหัสขันธ์ อำเภอสมเด็จ อำเภอกุฉินารายณ์ และตัวจังหวัดกาฬสินธุ์ จะร่นระยะทางกว่า 80 กิโลเมตร นอกจากนี้ บนสะพานเทพสุดายังสามารถมองเห็นทัศนียภาพที่สวยงามบริเวณพื้นที่อ่างเก็บน้ำลำปาวได้อย่างชัดเจน สนับสนุนการท่องเที่ยวของจังหวัดกาฬสินธุ์ และการท่องเที่ยวในภูมิภาค ทำให้ ประชาชนมีเศรษฐกิจที่ดีขึ้น ประกอบกับ อำเภอสหัสขันธ์ มีพิพิธภัณฑ์สิรินธร (ภูกุ้มข้าว) ซึ่งเป็นแหล่งค้นพบชิ้นส่วนกระดูกไดโนเสาร์ที่อุดมสมบูรณ์ที่สุดในประเทศไทย ทั้งนี้ได้ออกแบบประติมากรรมรูปหล่อไดโนเสาร์ ติดตั้งบริเวณราวสะพานทั้ง 2 ข้าง เพื่อเป็นสัญลักษณ์ของจังหวัดกาฬสินธุ์ อีกด้วย
กุญแจมือ

กุญแจมือ  เป็นอุปกรณ์ที่ออกแบบมาสำหรับรักษาความปลอดภัยโดยยึดข้อมือทั้งสองเข้าหากัน โดยประกอบด้วยส่วนหลักสองส่วน ซึ่งได้แก่โซ่และห่วงคล้อง ซึ่งแต่ละด้านที่ยึดข้อมือจะมีลักษณะเป็นวงล้อที่ป้องกันมิให้มีการเปิดส่วนที่รัดข้อมือบุคคลรายนั้นได้ โดยไม่ต้องมีกุญแจ กุญแจมือที่ไม่สามารถเปิดออกนี้ยังทำให้ไม่สามารถเคลื่อนย้ายข้อมือของบุคคลที่ถูกรัดแยกออกจากกันได้มากกว่าเพียงไม่กี่เซนติเมตรหรือเพียงไม่กี่นิ้ว ส่งผลให้การกระทำต่างๆเป็นไปได้อย่างยากลำบากหรือไม่สามารถกระทำต่อไปได้ สิ่งนี้มักใช้สำหรับผู้ต้องสงสัยจากการควบคุมตัวของตำรวจ
รูปแบบ.
ใน ค.ศ. 1933 ตำรวจม้าแคนาดาใช้กุญแจมือชนิด "กุญแจมือนวม" สำหรับการป้องกันมิให้อาชญากรสามารถคว้าอาวุธปืนของเจ้าหน้าที่มาใช้ ในขณะที่การบังคับใช้ทางกฎหมายนั้นกลับไม่เคยได้รับความนิยม
พิพิธภัณฑ์แห่งชาติออสเตรเลียมีการเก็บรวบรวมกุญแจมือเป็นจำนวนมากนับตั้งแต่ปลายศตวรรษที่ 19 ไปจนถึงต้นศตวรรษที่ 20 กุญแจมือเหล่านี้ประกอบด้วย แบบ T, แบบ D และกุญแจมือรูปเลขแปด
สติงอินเดอะเทล

สติงอินเดอะเทล  เป็นสตูดิโออัลบั้มชุดที่ 17 ของวงสกอร์เปียนส์ที่ปล่อยวางขายในวันที่19 มีนาคม 2010 ที่ยุโรป
(14 มีนาคม ในกรีซ) 23 มีนาคม ในทวีปอเมริกาเหนือ ซึ่งเป็นสตูดิโออัลบั้มสุดท้าย
เลิฟแอตเฟิสต์สติง

ลาฟแอตเฟิสต์สติง  เป็นสตูดิโออัลบั้มชุดที่ 9 ของวงเฮฟวีเมทัลเยอรมัน สกอร์เปียนส์ ออกวางขายในปี ค.ศ 1984 Love at First Sting เป็นอัลบั้มที่ประสบความสำเร็จมากที่สุดของวงในสหรัฐฯ อยู่ใน Billboard 200 chart ลำดับที่6 ในปี 1984 และเพลง "Rock You Like a Hurricane" ติดอันดับที่ 25 ใน Billboard Hot 100 chart ในปีเดียวกัน และเพลง"Still Loving You" อยู่ในอันดับที่ 64 ในชาร์ดเดียวกัน
แซวิจอะมิวซ์เมินต์

แซวิจอะมิวซ์เมินต์  เป็นสตูดิโออัลบั้ม ของวงเฮฟวี่เมทัลสกอร์เปียนส์ ออกวางขายในปี 1988 โปรดิวเซอร์โดย Dieter Dierks เป็นอัลบั้มที่ต่อจาก Love at First Sting และมีความแตกต่างของการเล่นดนตรีเมื่อเทียบกับช่วงก่อนๆ อัลบั้มนี้แสดงให้เห็นว่าวงต้องการทดสอบกับการเล่นที่แตกต่างและการผสมผสานเสียงสังเคราะห์มากขึ้นในขณะที่ยังมีบางส่วนเป็นเพลงฮาร์ดร็อคเช่นDon't Stop At The Top" และ "Media Overkill" และการเปลี่ยนแนวการเล่นเช่น"Walking On The Edge" และ "Passion Rules The Game"
เครซีเวิลด์

เครซีเวิลด์  เป็นอัลบั้มชุดที่ 11 ของ สกอร์เปียนส์ ที่วางขายในปี ค.ศ. 1990 อัลบั้มเครซีเวิร์ลด์ อยู่ลำดับที่ 21 ของ Billboard 200 Chart เพลง "Wind of Change" ได้ลำดับที่ 4 ของ the Billboard Hot 100 ในปี 1990 และ "Send Me an Angel" ที่ 44ของ Billboard Hot 100 chart
โมเมนต์ออฟกลอรี

โมเมนต์ออฟกลอรี  เป็นสตูดิโออัลบั้มชุดที่ 15 ของวงสกอร์เปียนส์ที่ปล่อยวางขายใน ค.ศ. 2000
เป็นอัลบั้มที่มีวงออเคสตราใช้ดนตรบรรเลงและได้ Christian Kolonovits มีร่วมเล่นในตำแหน่งเปียโนบันทึกในเบอร์ลิน เยอรมัน
สมาชิกวง.
แขกรับเชิญ
วิชชุดา ไพจิตรกาญจนกุล

วิชชุดา ไพจิตรกาญจนกุล ชื่อเล่น หวาน เกิดวันที่ 25 ตุลาคม พ.ศ. 2532 เป็นชาวกรุงเทพมหานคร ซึ่งเป็นนักกีฬายิงปืนหญิงทีมชาติไทย
ประวัติ.
ประวัติคุณวิชชุดา ไพจิตรกาญจนกุล.
วิชชุดา ไพจิตรกาญจนกุล หรือชื่อเล่น "หวาน" ฉายาในวงการ "นางฟ้านักแม่นปืน" เกิดวันที่ 25 ตุลาคม พ.ศ. 2532 สำเร็จการศึกษาระดับประถมศึกษาปีที่ 1 ถึงมัธยมศึกษาปีที่ 6 จากโรงเรียนพระหฤทัยคอนแวนต์ เธอเริ่มสนใจกีฬายิงปืนในช่วงชั้นมัธยมศึกษาปีที่ 5 โดยได้รับการฝึกสอนจาก นายวิเชียร ไพจิตรกาญจนกุล ผู้เป็นบิดา
ในปี พ.ศ. 2552 วิชชุดาเข้าศึกษาที่มหาวิทยาลัยธรรมศาสตร์ คณะวารสารศาสตร์และสื่อสารมวลชน และต่อมาได้จบการศึกษาระดับปริญญาตรีจากจุฬาลงกรณ์มหาวิทยาลัย คณะวิทยาศาสตร์การกีฬา เธอเป็นนักกีฬาชั้นแนวหน้าที่สร้างชื่อเสียงให้กับมหาวิทยาลัยอยู่บ่อยครั้งจนได้รับ เข็มเชิดชูเกียรติ และ เสื้อสามารถ ของมหาวิทยาลัย นอกจากนี้ยังได้รับทุนการศึกษาต่อในระดับปริญญาโทที่จุฬาลงกรณ์มหาวิทยาลัยอีกด้วย
ในปี 2550 วิชชุดาสามารถผ่านการคัดเลือกเป็นนักกีฬาเยาวชนทีมชาติได้ภายในระยะเวลาเพียง 7 เดือนหลังจากเริ่มฝึกซ้อม และด้วยความมุ่งมั่นทำให้เธอก้าวขึ้นมาเป็นนักกีฬาทีมชาติชุดใหญ่เมื่ออายุเพียง 19 ปี โดยเธอได้รับเลือกให้เป็นตัวแทนทีมชาติชุดใหญ่ครั้งแรกใน การแข่งขันกีฬาซีเกมส์ ครั้งที่ 25 (ซีเกมส์ 2009 หรือ เวียงจันทน์เกมส์) ที่จัดขึ้น ณ ประเทศลาว ระหว่างวันที่ 9-18 ธันวาคม พ.ศ. 2552 ในการแข่งขันครั้งนั้น วิชชุดาได้สร้างชื่อเสียงให้กับประเทศไทยโดยคว้าเหรียญทองและเหรียญเงินมาครองได้สำเร็จในครั้งแรกที่เข้าร่วมทีมชาติชุดใหญ่
ตลอดเกือบ 10 ปีบนเส้นทางนักกีฬา วิชชุดาได้สร้างผลงานไว้มากมายทั้งในระดับประเทศและระดับนานาชาติ ได้แก่ เหรียญทองกีฬาแห่งชาติ, เหรียญทองชิงแชมป์ประเทศไทยทั้ง 3 รายการ (ปืนยาวอัดลม, ปืนยาวท่านอน, ปืนยาวมาตรฐานสตรี), เหรียญทองไทยแลนด์โอเพ่น, เหรียญทองซีเกมส์ 3 สมัย, เหรียญเงินเอเชียนเกมส์, เหรียญเงินชิงแชมป์เอเชีย, เหรียญทองแดง และเหรียญเงินกีฬามหาวิทยาลัยโลก
อย่างไรก็ตาม ในปี 2560 วิชชุดาจำเป็นต้องยุติการเป็นนักกีฬาทีมชาติเนื่องจากบิดาของเธอประสบปัญหาด้านสุขภาพ และเสียชีวิตในเดือนเมษายน 2560 ซึ่งทำให้เธอต้องตัดสินใจอำลาจากวงการยิงปืนอย่างเป็นทางการ
บทบาทด้านสื่อและกีฬา.
หลังจากยุติบทบาทในฐานะนักกีฬา วิชชุดาได้ก้าวเข้าสู่วงการสื่อมวลชนโดยเริ่มต้นเป็นผู้สื่อข่าวกีฬาภาคสนามให้กับช่อง MONO29 และต่อยอดด้วยการมีรายการกีฬาเป็นของตัวเอง รวมถึงจัดรายการวิทยุที่ช่อง FM 91.5 ในช่วงข่าวกีฬาเป็นระยะเวลาถึง 3 ปี นอกจากนี้ เธอยังได้รับการทาบทามให้ดำรงตำแหน่ง ผู้อำนวยการทีมอีสปอร์ต ALPHA RED ซึ่งในช่วงเวลานั้น ทีมสามารถสร้างชื่อเสียงและผลงานที่โดดเด่นในวงการอีสปอร์ตไทยและนานาชาติ
บทบาทปัจจุบัน.
ในปี 2566 วิชชุดาได้เข้ารับตำแหน่ง ผู้จัดการฝ่ายการตลาด ของบริษัท ไทยวินิเทค (2002) จำกัด ซึ่งเป็นผู้ผลิตและจัดจำหน่ายท่อ PVC และ HDPE รายใหญ่ของประเทศไทย โดยเธอได้นำประสบการณ์ทั้งในวงการกีฬาและสื่อสารมวลชนมาประยุกต์ใช้ในการบริหารงานด้านการตลาดอย่างมีประสิทธิภาพ
ชีวิตและเส้นทางของคุณวิชชุดาเป็นตัวอย่างของความมุ่งมั่นและการปรับตัวในทุกบทบาทที่ได้รับ ไม่ว่าจะเป็นในฐานะนักกีฬา สื่อมวลชน ผู้บริหาร หรือผู้สร้างแรงบันดาลใจให้กับเยาวชนไทยในหลากหลายวงการ
โรงเรียนโคกกะเทียมวิทยาลัย

โรงเรียนโคกกะเทียมวิทยาลัย ตั้งอยู่เลขที่ 88 หมู่ 7 ถนนพหลโยธินตำบลเขาพระงาม อำเภอเมืองลพบุรี จังหวัดลพบุรี รหัสไปรษณีย์ 15160 ภายใต้สังกัดกรมสามัญศึกษา กระทรวงศึกษาธิการ เป็นสถานศึกษาระดับมัธยมศึกษาของรัฐ จัดการเรียนการสอนตามหลักสูตรการศึกษาขั้นพื้นฐาน ปัจจุบันมีนักเรียนประมาณ 1,039 คน และมีบุคลากรรวมทั้งสิ้น 62 คน และยังเป็นโรงเรียนดีเด่นประจำอำเภอ
ประวัติโรงเรียน.
ผู้ก่อตั้งโรงเรียนคือ พลตรี เฉลิม พงษ์สวัสดิ์ โรงเรียนโคกกะเทียมวิทยาลัยได้รับการสนับสนุนของฝ่ายทหาร อาทิ พลตรีอุทัย วงค์วีรเดช รองจเรทหารบกในขณะนั้น พลตรีเฉลิม พงษ์สวัสดิ์ ผู้บัญชาการศูนย์การทหารปืนใหญ่ และนายชลอ วนะภูติ ผู้ว่าราชการจังหวัดลพบุรี ได้ร่วมกันเสนอเรื่องถึงจอมพล ป.พิบูลสงคราม นายกรัฐมนตรี และได้อนุมัติให้เปิดโรงเรียนนี้ขึ้น พร้อมทั้งจัดหาเงินมาให้ทำการก่อสร้างงวดแรกถึง 3 ล้านบาท แลัวยังปรารภว่า จะให้ ขยายถึงระดับมหาวิทยาลัย เพื่อให้จังหวัดลพบุรีเป็นศูนย์กลางทางการศึกษาของชาติในเขตภาคกลาง ดังนั้น คณะกรรมการ โดยมี พลตรีเฉลิม พงษ์สวัสดิ์ เป็นประธานได้กำหนดสถานที่ คือที่ดินของศูนย์การทหารปืนใหญ่ บริเวณเขาน้ำโจน เป็นสถานที่ก่อสร้าง กำหนด วางศิลาฤกษ์ เมื่อวันที่ 3 ตุลาคม 2495 โดยมีจอมพล ป. พิบูลสงคราม นายกรัฐมนตรี มาเป็นประธานในพิธี โดยวงเงินงบประมาณ 3 ล้านบาท ได้ทำพิธีเปิดเมื่อวันที่ 24 มิถุนายน 2496 เมื่อเปิดทำการสอนครั้งแรก มีครู 16 คน มีนักเรียน 434 คน เปิดสอนระดับ ม.1 - 6 โดยมีนายเขียว มัณฑารมย์ ครูใหญ่โรงเรียนพิบูลวิทยาลัย รักษาการแทน จนถึงวันที่ 15 สิงหาคม 2496 จึงได้ส่งนายโปร่ง ส่งแสงเติม มาเป็นครูใหญ่คนแรก
แหล่งข้อมูลอื่น.
<templatestyles src="Reflist/styles.css" />
ตาต่อตา ฟันต่อฟัน

ตาต่อตา ฟันต่อฟัน หรือ ตาแทนตา และฟันแทนฟัน (หรือตัดเป็น eye for an eye; , "ʿayīn taḥaṯ ʿayīn") เป็นหลักการในหนังสืออพยพ 21:23–27 ซึ่งหมายความว่า บุคคลที่ทำร้ายบุคคลอื่นต้องได้รับการทำร้ายแบบเดียวกันเป็นการตอบแทน ตัวอย่างแรกสุดของหลักการนี้พบในประมวลกฎหมายฮัมมูราบี ซึ่งมีมาก่อนคัมภีร์ฮีบรู
วลี "ตาต่อตา ฟันต่อฟัน" (עין תחת עין, שן תחת שן‎) เป็นคำอ้างอิงจากข้อความหลายตอนจากพระคัมภีร์ฮีบรู ซึ่งบุคคลที่ทำร้ายดวงตาของผู้อื่นถูกสั่งให้จ่ายค่าตอบแทน วลีนี้นิยามและจำกัดขอบเขตของการสนองในกฎหมายโตราห์
น้ำตกห้วยหาด

น้ำตกห้วยหาด หรือ น้ำตกบ้านยอด อยู่ในเขตอุทยานแห่งชาติถ้ำสะเกิน ในพื้นที่หมู่บ้านยอด ตำบลยอด อำเภอสองแคว จังหวัดน่าน มีต้นกำเนิดมาจากลำห้วยหาดที่มีต้นกำเนิดจากดอยจี๋ เป็นน้ำตกขนาดกลาง ความสูงประมาณ 3 ชั้น ไหลผ่านผาหินสูงประมาณ 30 เมตร กว้างประมาณ 15 เมตร มีน้ำไหลตลอดปี เบื้องล่างมีแอ่งน้ำกว้างสามารถเล่นน้ำได้ ตัวน้ำตกมีความสวยงาม อยู่ในโอบล้อมของหน้าผาสูง ธรรมชาติโดยรอบมีความชุ่มเย็นจากละอองน้ำตก โดยเฉพาะในฤดูหนาวที่ดอกไม้ป่าผลิดอกจะมองเห็นสีแดง เหลือง ส้ม ตัดกับผืนป่าสีเขียวขจี 
การเดินทาง.
เดินทางจากจังหวัดน่าน - ท่าวังผา โดยเส้นทาง 1080 ถึงทางแยกไปอำเภอสองแคว เลี้ยวซ้ายไปตามเส้นทาง 1148 ผ่านอำเภอสองแคว จนถึงบริเวณ กม.ที่ 47 เลี้ยวขวาเข้าสู่หมู่บ้านยอดอีก 3.7 กิโลเมตร ถึงปากทางเข้าสู่น้ำตก เดินเท้าอีกประมาณ 700 เมตร
โรงเรียนซางตาครู้สคอนแวนท์

โรงเรียนซางตาครู้สคอนแวนท์ เป็นโรงเรียนเอกชนโรมันคาทอลิกและคอนแวนต์ของคณะภคินีเซนต์ปอล เดอ ชาร์ตร และมีผู้จัดตั้งโรงเรียนคือมุขนายกฌอง หลุยส์ เวย์ จัดตั้งโรงเรียนเมื่อ พ.ศ. 2449 และมีอธิการิณีอังแซล ลากรองซ์ ดำรงตำแหน่งเป็นอธิการิณีคนแรกของโรงเรียนซางตาครู้สคอนแวนท์
ประวัติ.
โรงเรียนซางตาครู้สคอนแวนท์ เดิมตั้งอยู่ใกล้กับแม่น้ำเจ้าพระยา และเขตธนบุรี ซึ่งปัจจุบันเป็นสถานที่ตั้งโรงเรียนซางตาครู้สศึกษา ในระยะแรกจัดการสอนภาษาฝรั่งเศส ภาษาอังกฤษ และศิลปหัตถกรรม ต่าง ๆ มีนักเรียนรุ่นแรกประมาณ 30 คน ต่อมาทางคณะเห็นว่าโรงเรียนมีความเจริญมากขึ้น จึงได้ย้ายมาตั้ง ณ สถานที่ปัจจุบัน
เฟซเดอะฮีท

เฟสเดอะฮีท  เป็นอัลบั้มชุดที่ 12 ของ สกอร์เปียนส์ ที่วางขายในค.ศ. 1993 มันถูกผลิตโดยวงและ Bruce Fairbairn
ถูกปล่อยวางตลาดโดยค่าย PolyGram อัลบั้มนี้มีการทำโลโก้สถานะของพวกเขาเป็นประเภทของเพลงไปในทางการเมืองเช่นเพลง "Alien Nation"
เพียวร์อินสติงต์

เพียวร์อินสติงต์  เป็นสตูดิโออัลบั้มที่ 13 ของวงเฮฟวีเมทัลเยอรมัน Scorpions วางขายในค.ศ. 1996
รายชื่อเพลง.
เพลงทั้งหมดเขียนโดย Rudolf Schenkerและ Klaus Meine
อันเบรเกเบิล

อันเบรเกเบิล  เป็นสตูดิโออัลบั้มชุดที่ 15 ของวงเฮฟวี่เมทัลของเยอรมนี วงสกอร์เปียนส์ ออกขายใน ค.ศ. 2004 ในอัลบั้มนี้เขาได้กลับมาเล่นตามแนวของวงอีกครั้ง รุนแรงมากขึ้นหลังจากที่เขาลองเล่นแบบอื่นๆ
อายทูอาย

อาย ทู อาย  เป็นอัลบั้มชุดที่ 14 ของ สกอร์เปียนส์ ที่วางขายในค.ศ. 1999
Track listing.
ญี่ปุ่น.
15. "You and I" ("Butcher"-radio remix) (Meine) – 4:00
เคลาส์ ไมน์เนอ

เคลาส์ ไมน์เนอ  เกิดวันที่ 25 พฤษภาคม ค.ศ. 1948 ที่ฮันโนเฟอร์ ประเทศเยอรมัน เป็นที่รู้จักกันดีในนามของนักร้องนำของวงสกอร์เปียนส์ นอกจากนี้มือกีตาร์ของวง รูดอล์ฟ เชงเกอร์เป็นหนึ่งในสมาชิกของวง ที่มีข้อเท็จจริงว่าพวกเขาร่วมวงกันหลังปี 1970
อยู่กับวงสกอร์เปียนส์.
เขาเป็นนักร้องนำของวงสกอร์เปียนส์ นักร้อง เคลาส์ ไมน์เนอ เกิด 25 พฤษภาคม 1948 ในเมืองฮันโนเฟอร์ ในปี 1970 เขากลับมาที่บ้านเกิดของเขาและได้พบกับมือกีตาร์วัยรุ่นคือ Michael Schenkerและเขาได้เข้าร่วมกับวงสกอร์เปียนส์ เมือประมาณ 6ปีก่อน ก่อตั้งโดยพี่ชายของMichael Schenkerคือ Rudolf Schenker
ในปี 1972 วงได้ปล่อยอัลบั้มแรกออกมาคือ Lonesome Crow การเปลี่ยนแปลงที่เกิดขึ้น ในปี 1974 คือ Fly to the Rainbow และ 1976 Virgin Killer พวกเขาได้รับชื่อเสียงไปทั่วยุโรป ในปี 1980อัลบั้ม Animal Magnetism และเขาบุกตลาดอเมริกาได้ แต่เมื่อ เคลาส์ ไมน์เนอประสบปัญหาเกี่ยวกับเสียงของเขา เขาต้องเข้ารับการผ่าตัด ก่อนที่จะออกอัลบั้มใหม่ แม้จะมีข่าวลือว่าเขาจะออกจากวง ในปี 1982 เสียงของเขาก็กลับมาเป็นดังเดิมพร้อมกับอัลบั้มใหม่ Blackout ในปี 1984อัลบั้มของเขา Love at First Sting ก็ออกมา ในปี 1988 เขาก็ได้แสดงคอนเสริ์ตที่รัสเซีย และเพลงที่สร้างชื่อเสียงให้แก่เขาคือ Wind of Change"
<br>
<br>
<br>
มารีส มิซานิน

มารีส มิซานิน (Maryse Mizanin) เกิดวันที่ 21 มกราคม ค.ศ. 1983 นักมวยปล้ำอาชีพหญิงชาวแคนาดา เซ็นสัญญากับWWE ภายใต้ชื่อ มารีส (Maryse) อดีตแชมป์ดีวาส์ 2สมัย เป็นภรรยาของเดอะมิซ เธอยังเป็นเจ้าของภาษาฝรั่งเศสพูดภาษาอังกฤษได้คล่องและสามารถอ่านภาษาสเปนได้แม้ว่าจะไม่สามารถพูดได้ก็ตาม<ref name="Kapur-12/12"></ref>
นางงามจักรวาล 1955

นางงามจักรวาล 1955  เป็นการจัดการประกวดนางงามจักรวาลครั้งที่ 4 จัดในวันที่ 23 กรกฎาคม พ.ศ. 2498 (ตามเวลาในประเทศไทย) ณ เมืองลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 33 คน จากทั่วโลก โดยมี มีเรียม สตีเวนสัน นางงามจักรวาล ปี 1954 มอบมงกุฏให้กับ ฮิลเลวี รอมบิน สาวงามวัย 21 ปี จากประเทศสวีเดน ครองตำแหน่งนางงามจักรวาลประจำปีนี้
หลังจากการประกวด เธอมาเป็นนักแสดงที่ฮอลลีวูด สหรัฐ ต่อมาเธอได้ประสบอุบัติเหตุเครื่องบินเสียชีวิต พร้อมกับสามีและลูกชายอีก 1 คน เมื่อ วันที่ 19 มิถุนายน พ.ศ. 2539 รวมอายุได้ 62 ปี นับเป็นนางงามจักรวาลคนแรกที่เสียชีวิตในปัจจุบัน
ผู้เข้าประกวด.
ผู้เข้าประกวด33คนเข้าร่วมครั้งนี้
รายละเอียดใน ปี 1955.
 - คาริน-พาล์ม ราสมุสเซน
 - กลาดีร์ ลีโอพาร์ดี
 #เปลี่ยนทาง - แองเจลิน่า คาลโคเฟน
 - ซูนา โซเลย์
โคลงสองสุภาพ

โคลงสองสุภาพ โคลงสุภาพประเภทหนึ่ง เป็นโคลงที่ใช้ร่วมกับโคลง ๔ สุภาพ ในการประพันธ์ลิลิต และในการอื่น ถึงเป็นโคลงเล็กน้อยก็มีความเพราะสวยงามอีกรูปแบบหนึ่ง 
ลักษณะ.
ลักษณะบังคับของโคลงสองสุภาพ.
ก. คณะและพยางค์ บทหนึ่งมี ๓ วรรค วรรคที่ ๑ และวรรคที่ ๒ มีวรรคละ ๕ คำ วรรคที่ ๓ มี ๔ คำ รวม ๓ วรรคเป็น ๑๔ คำ นอกจากนี้อาจมีคำสร้อยเติมในวรรคสุดท้ายได้อีก ๒ คำ
ข. สัมผัสและคำเอกคำโท
๑) สัมผัสบังคับ ดูได้จากแผนผังของโคลงสองดังนี้ คำที่ ๕ ของวรรคที่ ๑ สัมผัสกับคำที่ ๕ ของวรรคที่ ๒ เพียงแห่งเดียวตามเส้นที่โยงไว้ ถ้าแต่งต่ออีกหลายบท คำสุดท้ายของวรรคที่ ๓ จะสัมผัสกับคำที่ ๑ หรือ ๒ หรือ ๓ ของวรรคแรกในบทต่อไป
๒) คำเอกคำโท ต้องมีคำเอก ๓ คำโท ๓ ตามตำแหน่งที่ระบุไว้ในแผน คำตาย ใช้แทนคำเอกได้ ส่วนคำโท ต้องใช้แต่คำที่มีรูปวรรณยุกต์โท เท่านั้น
กล่าวคือ มีการบังคับรูปวรรณยุกต์เอกโทตามการแต่งโคลง โดยบังคับรูปเอกที่คำที่ห้าของวรรคแรก คำที่สามของวรรคที่สอง และคำแรกของวรรคที่สามรูปโทนั้นบังคับที่คำที่ห้าวรรคแรกและสอง คำที่สองของวรรคที่สาม
ส่วนคำสร้อยนั้นจะมีหรือไม่ก็ได้
โคลงสองเป็นอย่างนี้ แสดงแก่กุลบุตรชี้ เช่นให้เห็นเลบง แบบนา
โฆเซ กาเยฆอน

โฆเซ มาริอา กาเยฆอน บูเอโน  เกิดเมื่อวันที่ 11 กุมภาพันธ์ ค.ศ. 1987 ที่เมืองโมตริล จังหวัดกรานาดา เป็นนักฟุตบอลชาวสเปน เล่นให้กับสโมสรฟุตบอลเรอัลมาดริด ตำแหน่งปีกหรือกองหน้า เขามีฝาแฝดชื่อ ฆวนมิ เป็นนักฟุตบอลเช่นกัน
เค็งโก เซ็นระเค ซุอิเอบุ อุมิโช

เค็งโก เซ็นระเค ซุอิเอบุ อุมิโช (; โรมาจิ: "Kenkō Zenrakei Suieibu Umishō") หรือที่รู้จักในชื่อสั้นๆ ว่า อุมิโช เป็นมังงะที่เขียนและวาดภาพประกอบโดยมิสึรุ ฮัตโตะริ ตีพิมพ์ในโชเน็นแม็กกาซีนของสำนักพิมพ์โคดันชะตั้งแต่ฉบับที่ 33 ใน พ.ศ. 2548 จนถึงฉบับที่ 21-22 ใน พ.ศ. 2551 มีการนำมังงะเรื่องนี้ไปสร้างเป็นอนิเมะจำนวน 13 ตอน กำกับโดยโคอิจิโร โซโตะเมะ และเขียนบทโดยมะมิโกะ อิเกะดะ ซึ่งออกฉายในเดือนกรกฎาคม พ.ศ. 2550
เนื้อเรื่องย่อ.
เนื้อเรื่องของมังงะเรื่องนี้เกิดขึ้นที่เมืองอุมิเนะโกะ ในจังหวัดคะนะงะวะ คะนะเมะ โอะคิอุระ นักเรียนปีสองจากโรงเรียนมัธยมปลายอุมิเนะโกะ โชเกียว (; โรมาจิ: "Umineko Shōgyō Kōtō Gakkō") เป็นผู้จัดการทีมว่ายน้ำของโรงเรียน แม้ว่าเขาจะว่ายน้ำไม่เป็นก็ตาม คะนะเมะเริ่มกลัวน้ำมาตั้งแต่เหตุการณ์เมื่อหลายปีก่อนที่เขาเกือบจมน้ำตอนอยู่ที่ชายหาด เขาได้เข้าชมรมว่ายน้ำเพื่อที่จะเรียนว่ายน้ำ แต่ในชมรมเต็มไปด้วยคนแปลกๆ ที่ไม่ยอมสอนเขาว่ายน้ำ
 (; โรมาจิ: "Ninagawa Amuro")
 "ให้เสียงโดย:" อะกิ โทะโยะซะกิ
 (; โรมาจิ: "Okiura Kaname")
 "ให้เสียงโดย:" โทะชิยุกิ โทะโยะนะงะ
อายาฮิ ทากางากิ

อายาฮิ ทากางากิ (; โรมาจิ: "Takagaki Ayahi"; เกิด 25 ตุลาคม พ.ศ. 2528 ที่โตเกียว ประเทศญี่ปุ่น) เป็นนักพากย์และนักร้องชาวญี่ปุ่น เธอมีผลงานพากย์ครั้งแรกในปี พ.ศ. 2550 จากการพากย์แจสมิน ใน "Deltora Quest" และลูเซีย นานาชิ ใน "Venus Versus Virus"
อายาฮิเริ่มมีผลงานเพลงครั้งแรกจากเพลงเปิดของอนิเมะ "ฮัตสึโกอิ เก็นเท" ในเดือนเมษายน พ.ศ. 2552 และในเดือนเดียวกันนั้น เธอและนักร้องอีก 3 คนได้ร่วมกันก่อตั้งกลุ่มดนตรีสเฟียร์ขึ้นด้วยซิงเกิลแรกคือ "Future Stream"
หวัง เหว่ย์

หวัง เหว่ย์  เป็นอดีตนักแสดงชาวฮ่องกง ที่มีผลงานมากมาย
หวัง เหว่ย์เกิดเมื่อปี ค.ศ. 1939 ที่ฮ่องกง เริ่มต้นอาชีพนักแสดงเมื่ออายุได้ 20 ต้น ๆ ในยุคต้นทศวรรษที่ 60 จากการนำแนะโดยเพื่อนสนิทของบิดา จนได้มีโอกาสรับบทในภาพยนตร์ภาษาจีนกลาง ต่อมาก็มีผลงานในภาพยนตร์ภาษากวางตุ้งด้วย ซึ่งที่โดดเด่นเป็นพิเศษก็คือบทนำจากเรื่อง "Story of a Discharged Prisoner" เมื่อปี ค.ศ. 1967 ผลงานของผู้กำกับ หลงกง ที่เล่าเรื่องราวของชายหนุ่มขี้คุก กับชีวิตหลังได้รับอิสรภาพ ซึ่งต่อมา จอห์น วู ได้หยิบเค้าโครงเรื่องไปสร้างใหม่เป็นภาพยนตร์เรื่อง "A Better Tomorrow" หรือ "โหดเลวดี" ในปี ค.ศ. 1987 ซึ่งประสบความสำเร็จไปทั่วโลก โดยบทตัวละครของ หวัง เหว่ย์ รับบทเป็นตัวละครน้องชาย ซึ่งใน "A Better Tomorrow" แสดงโดย เลสลี่ จาง
หวัง เหว่ย์เป็นที่รู้จักกันจากการเป็นนักแสดงในบทร้ายหรือบทสมทบจากภาพยนตร์และซีรีส์ต่าง ๆ โดยเฉพาะในยุคทศวรรษที่ 70 และ 80 อาทิ "Project A" หรือ "เอไกหว่า", "Police Story 2" หรือ "วิ่งสู้ฟัด 2" แต่ที่สร้างชื่อให้มากที่สุด คือ การเป็นนักแสดงในสังกัด ATV ในปี ค.ศ. 1971 งานซึ่งเป็นที่จดจำได้ก็เช่นการสวมบท นู่เอ๋อร์ฮาชื่อ ฮ่องเต้องค์แรกของราชวงศ์ชิง ในซีรีส์อิงประวัติศาสตร์ชุด "13 ฮ่องเต้ตำนานจักรพรรดิราชวงศ์ชิง" และยังร่วมแสดงในซีรีส์กำลังภายในเรื่อง "ยอดยุทธจักรมังกรฟ้า" และ"จิ๋นซีฮ่องเต้" ในบทของ "หลี่ปู้เหว่ย" เป็นต้น
ผลงานในระยะหลังได้แก่การรับบทเป็น "งักปุ๊กคุ้ง" จากซีรีส์กำลังภายในเรื่อง "กระบี่เย้ยยุทธจักร" ในปี ค.ศ. 1996 ที่ได้รับการยกย่องว่าเป็นบทบาทการแสดงที่สุดเรื่องหนึ่งในชีวิต เนื่องจากสามารถถ่ายทอดบุคลิกวิญญูชนจอมปลอมของงักปุ๊กคุ้งออกมาได้เป็นอย่างดีเยี่ยม รวมทั้งในซีรีส์แฟนตาซีแนวเดินทางข้ามเวลา คือ "เจาะเวลาหาจิ๋นซี"
ชีวิตส่วนตัว สมรสกับนางแบบชื่อ โห เมิ่งนา ในปี ค.ศ. 1971 มีทายาทเป็นลูกชายสองคนและลูกสาวอีกคน โดย สตีเฟนนี หวัง บุตรสาวปัจจุบันเป็นนักแสดงในสังกัด TVB ด้วย
หวัง เหว่ย์ เสียชีวิตลงเมื่อวันที่ 6 ธันวาคม ค.ศ. 2011 ด้วยโรคมะเร็งในกระเพาะ สิริอายุได้ 70 ปี
นางงามจักรวาล 1956

นางงามจักรวาล 1956  เป็นการจัดการประกวดนางงามจักรวาลครั้งที่ 5 จัดในวันที่ 21 กรกฎาคม พ.ศ. 2499 (ตามเวลาในประเทศไทย) ณ เมืองลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 30 คนจากทั่วโลก โดยมี ฮิลเลวี รอมบิน นางงามจักรวาลปี 1955 มอบมงกุฏให้กับ แครอล มอร์ริส สาวงามวัย 20 ปี จากประเทศสหรัฐอเมริกา เป็นผู้ครองตำแหน่งนางงามจักรวาลประจำปีนี้
ผู้เข้าประกวด.
มี 30 ผู้เข้าประกวด ต่อไปนี้
<templatestyles src="Col-begin/styles.css"/>
จักรพรรดิเอากุสตุส

อิมแปราตอร์ ไกซาร์ ดีวี ฟีลิอุส เอากุสตุส (23 กันยายน 63 ปีก่อนคริสต์ศักราช ประมาณ 436 - 492) เป็นจักรพรรดิโรมันองค์แรก พระองค์ครองราชย์ตั้งแต่ 27 ปีก่อนคริสตกาลจนกระทั่งสวรรคตใน ค.ศ. 14 พระองค์เป็นที่รู้จักในฐานะผู้ก่อตั้งจักรวรรดิโรมัน และถือเป็น 1 ในผู้นำที่ประสบความสำเร็จมากที่สุดในประวัติศาสตร์มนุษยชาติ
จักรพรรดิเอากุสตุสมีชื่อเกิดว่า กาอิอุส อ็อกตาวิอุส ทูรินุส (GAIVS OCTAVIVS THVRINVS) เขามาจากสายขุนนางที่เก่าแก่และมั่งคั่งสายหนึ่งของตระกูลอ็อกตาวิอุสซึ่งเดิมเป็นตระกูลสามัญชน ต่อมา จูเลียส ซีซาร์ (น้องชายของยายของเขา) ถูกลอบสังหารเมื่อ 44 ปีก่อนคริสต์ศักราช ปรากฏว่าอ็อกตาวิอุสได้รับการแต่งตั้งให้เป็นบุตรบุญธรรมและทายาททางการเมืองตามพินัยกรรมของซีซาร์ เขาจึงเปลี่ยนชื่อตามธรรมเนียมโรมันเป็น กาอิอุส ยูลิอุส ไกซาร์ อ็อกตาวิอานุส (GAIVS IVLIVS CAESAR OCTAVIANVS) ไม่นานนักเขาก็ตัดชื่อ "อ็อกตาวิอานุส" ออก และเปลี่ยนชื่ออีกสองครั้งเป็น กาอิอุส ยูลิอุส ไกซาร์ ดีวี ฟีลิอุส (GAIVS IVLIVS CAESAR DIVI FILIVS) และ อิมแปราตอร์ ไกซาร์ ดีวี ฟีลิอุส (IMPERATOR CAESAR DIVI FILIVS) แต่ระหว่างนี้ นักประวัติศาสตร์ในปัจจุบันยังคงเรียกชื่อเขาอย่างสั้นว่า "อ็อกตาวิอานุส" จนกระทั่งในปีที่ 27 ก่อนคริสต์ศักราช วุฒิสภาโรมันได้ลงคะแนนเสียงถวายพระนามเฉลิมพระเกียรติว่า "เอากุสตุส" (AVGVSTVS, แปลว่า "ผู้ได้รับความเคารพนับถือ") ทำให้พระนามอย่างเป็นทางการกลายเป็น อิมแปราตอร์ ไกซาร์ ดีวี ฟีลิอุส เอากุสตุส นับแต่นั้น
ในปีที่ 43 ก่อนคริสต์ศักราช อ็อกตาวิอานุสเข้าร่วมกองกำลังกับมาร์ก แอนโทนี และมาร์กุส ไอมิลิอุส แลปิดุส ในการปกครองระบอบเผด็จการทหารซึ่งรู้จักกันในชื่อคณะผู้สำเร็จราชการชุดที่สอง ในฐานะที่เป็นหนึ่งในคณะผู้สำเร็จราชการ ออกเตเวียนมีอำนาจปกครองเหนือโรมและอีกหลายจังหวัดของสาธารณรัฐ แต่ในที่สุดคณะผู้สำเร็จราชการดังกล่าวก็ล่มสลายลงเพราะความทะเยอทะยานของผู้ร่วมคณะทั้งสามเอง แลปิดุสถูกเนรเทศ และแอนโทนีได้ทำอัตวินิบาตกรรมหลังจากความพ่ายแพ้ในยุทธนาวีที่อักติอูงโดยกองเรือของอ็อกตาวิอานุส (ภายใต้บังคับบัญชาของมาร์กุส วิปซานิอุส อากริปปา) ในปีที่ 31 ก่อนคริสต์ศักราช
หลังจากการล่มสลายของคณะผู้สำเร็จราชการชุดที่สอง อ็อกตาวิอานุสได้ฟื้นฟูสาธารณรัฐโรมัน โดยให้อำนาจบริหารอยู่ภายใต้วุฒิสภา แต่ในทางปฏิบัติเขาเป็นผู้ผูกขาดอำนาจเผด็จการไว้แต่เพียงผู้เดียว อ็อกตาวิอานุสใช้เวลาหลายปีเพื่อพัฒนาโครงสร้างที่ชัดเจนที่ซึ่งสาธารณรัฐจะสามารถอยู่ภายใต้การนำของผู้นำเพียงคนเดียวได้อย่างเป็นทางการ ซึ่งผลที่ได้กลายมาเป็นจักรวรรดิโรมัน ตำแหน่งจักรพรรดิมิใช่ตำแหน่งอย่างผู้เผด็จการโรมันที่ซีซาร์และซุลลาเคยรับตำแหน่งมาก่อนหน้านี้ ด้วยเขาได้ยุบตำแหน่งดังกล่าวเมื่อมหาชนโรมัน "ยอมรับให้เขามีอำนาจเผด็จการ" ตามกฎหมาย เอากุสตุสทรงมีอำนาจหลายประการที่มีอยู่ตลอดพระชนม์ชีพโดยได้รับความเห็นชอบจากวุฒิสภา รวมไปถึงตริบูนุสของสภาสามัญชนและเกงซอร์ พระองค์ทรงเป็นกงสุลจนกระทั่งปีที่ 23 ปีก่อนคริสต์ศักราช พระราชอำนาจสำคัญของพระองค์มาจากความสำเร็จทางการเงินและทรัพยากรซึ่งได้รับระหว่างการสงคราม การสร้างระบบอุปถัมภ์ตลอดทั้งจักรวรรดิ ความจงรักภักดีของนายทหารและทหารผ่านศึกจำนวนมาก อำนาจซึ่งได้รับจากวุฒิสภา และความเคารพจากประชาชน การที่พระองค์ควบคุมกองทัพโรมันส่วนใหญ่ได้ถือเป็นภัยติดอาวุธที่อาจใช้คุกคามวุฒิสภา โดยทำให้พระองค์สามารถบีบบังคับการตัดสินใจของวุฒิสภาได้ และด้วยความสามารถในการกำจัดคู่แข่งในวุฒิสภาโดยการใช้กำลัง วุฒิสภาที่เหลือจึงยอมอ่อนน้อมต่อพระองค์ การปกครองด้วยระบบอุปถัมภ์ อำนาจทางการทหาร และการสะสมตำแหน่งในระบบสาธารณรัฐเดิมได้กลายมาเป็นรูปแบบการปกครองสำหรับจักรพรรดิในเวลาต่อมา
จันทรุปราคาเต็มดวง ธันวาคม พ.ศ. 2554

จันทรุปราคาเต็มดวง ธันวาคม พ.ศ. 2554 เกิดขึ้นระหว่างเวลา 18.33.36 น. ถึง 00.29.57 น. ของวันที่ 10 ธันวาคม ตามเวลาในประเทศไทย สามารถสังเกตได้ในทวีปเอเชีย, ทวีปแอฟริกาด้านตะวันออก, ทวีปยุโรป , ทวีปอเมริกาเหนือ และฮาวาย
ในประเทศไทย.
จันทรุปราคาครั้งนี้เป็นจันทรุปราคาเต็มดวงและอุปราคาสุดท้ายของ พ.ศ. 2554 หลังจากนี้ จะเกิดจันทรุปราคาเต็มดวงอีกครั้งในวันที่ 8 ตุลาคม พ.ศ. 2557 (ไม่นับจันทรุปราคาเต็มดวง 15 เมษายน พ.ศ. 2557 ซึ่งไม่เห็นในประเทศไทย)
สภาพอากาศ.
อุปราคาครั้งนี้สามารถมองเห็นได้จากเกือบทั่วประเทศไทย เพราะเกิดในฤดูหนาว ยกเว้นภาคเหนือและภาคใต้ที่จะมองเห็นเป็นช่วง ๆ เพราะมีเมฆบดบัง
ขณะเกิดจันทรุปราคา.
ในช่วงเกิดปรากฏการณ์ดวงจันทร์อยู่ในหกเหลี่ยมฤดูหนาวใกล้กับสามเหลี่ยมฤดูหนาว โดยมีกระจุกดาวลูกไก่อยู่เหนือดวงจันทร์ โดยดวงจันทร์โคจรอยู่ระหว่างกลุ่มดาวสารถีและกลุ่มดาววัว
เมนโรด

เมนโรด  เป็นสนามกีฬาฟุตบอลในย่านมอสไซด์ เมืองแมนเชสเตอร์ ประเทศอังกฤษ เคยเป็นสนามกีฬาเหย้าของแมนเชสเตอร์ซิตี ที่สโมสรได้ใช้ตั้งแต่ปี 1923 ถึง 2003 สนามเคยใช้เป็นสถานที่จัดการแข่งขันเอฟเอคัพ รอบก่อนรองชนะเลิศ ชาริตีชีลด์ นัดตัดสินลีกคัพและเพราะสนามมีความจุสนามมาก จึงได้รับฉายาอีกชื่อว่า เวมบลีย์ทางตอนเหนือ
อารัป

อารัป  เป็นบริษัทให้บริการด้านความเชี่ยวชาญเฉพาะทาง มีสำนักงานใหญ่อยู่ในลอนดอน สหราชอาณาจักร ให้บริการด้านวิศวกรรม การออกแบบ การวางผัง การจัดการโครงการ และบริการบริหารจัดการงาน ในด้านการสร้างสิ่งแวดล้อม ปัจจุบันบริษัทมีอยู่ในแอฟริกา อเมริกา ออสตราเลเซีย เอเชียตะวันออก ยุโรป และตะวันออกกลาง มีทีมงานมากกว่า 1 หมื่นคน มีสำนักงาน 92 แห่งใน 37 ประเทศ อารัปมีส่วนร่วมกับโครงการมากกว่า 160 ประเทศ
โรงเรียนแม่สันวิทยา

โรงเรียนแม่สันวิทยา เป็นโรงเรียนรัฐบาลของจังหวัดลำปาง ก่อตั้งขึ้นเมื่อวันที่ 1 มิถุนายน 2519 ตั้งอยู่ในหมู่ 1 ตำบลแม่สัน อำเภอห้างฉัตร จังหวัดลำปาง
ประวัติ.
โรงเรียนแม่สันวิทยา เป็นโรงเรียนมัธยมขนาดเล็กประจำตำบล ที่ตั้งของโรงเรียน 144 หมู่1 ตำบลแม่สัน อำเภอห้างฉัตร จังหวัดลำปาง ได้รับการก่อตั้งเมื่อ วันที่ 1 มิถุนายน 2519 มีเขตพื้นที่รองรับสองตำบล คือ ตำบลแม่สัน และตำบลเมืองยาว ได้รับการบริจาคที่ดิน 81 ไร่ 1 งาน 91 ตารางวา จาก กำนันเมือง เตชะอุ่น กำนันตำบลแม่สัน และนายเพ็ชร อินถานะ ผู้ช่วยอาจารย์ใหญ่ โรงเรียนห้างฉัตรวิทยา ช่วยกันสร้างอาคารเรียนชั่วคราว 1 หลัง ขนาด 6x36 เมตร ขณะนี้มีอาคารเรียนทั้งหมด 3 อาคาร อาคารเพชรวิทย์ อาคารวิจิตรบรรจง และอาคารนวมิมทร์เฉลิมราชย์
ราชมงคลเกมส์ ครั้งที่ 28

กีฬามหาวิทยาลัยเทคโนโลยีราชมงคลแห่งประเทศไทย ครั้งที่ 28 (ศรีวิชัยเกมส์) เป็นการแข่งขันกีฬาระหว่างนักศึกษามหาวิทยาลัยเทคโนโลยีราชมงคลทั้ง 9 แห่งทั่วประเทศไทย จัดขึ้นในระหว่างวันที่ 28 มกราคม - 3 กุมภาพันธ์ พ.ศ. 2555 ณ มหาวิทยาลัยเทคโนโลยีราชมงคลศรีวิชัย จังหวัดสงขลา
ชนิดกีฬา.
มีการแข่งขันทั้งสิ้น 16 ประเภทกีฬา คือ กรีฑา ว่ายน้ำ บาสเกตบอล ฟุตบอล วอลเลย์บอล เซปักตะกร้อ เทนนิส เบิลเทนนิส แบดมินตัน มวยสากลสมัครเล่น วอลเลย์บอลชายหาด เปตอง ลีลาศ หมากกระดาน ฟุตซอล ตะกร้อลอดห่วง
สัญลักษณ์ประจำการแข่งขัน.
ตราสัญลักษณ์.
ตราสัญลักษณ์กีฬาศรีวิชัยเกมส์ ออกแบบโดย อาจารย์สุรพงษ์ ถาวโรจน์ คณบดีคณะสถาปัตยกรรมศาสตร์ ประกอบด้วย
สัตว์นำโชค.
การแข่งขันกีฬาราชมงคลเกมส์ ครั้งที่ 28 ได้กำหนดสัตว์นำโชคประจำการแข่งขัน คือ โนราห์กินรีศรีวิชัย มีลักษณะส่วนหัวเป็นมโนราห์ สวมเทริด และตั้งแต่ลำตัวลงมาเป็นกินรี ซึ่งหมายถึงความสามัคคีและการรวมตัวกันเป็นหนึ่งเดียวกันของคนไทย
สนามแข่งขัน.
ศรีวิชัยเกมส์ ใช้สนามแข่งขัน 2 แห่ง คือ
สรุปเหรียญการแข่งขัน.
สรุปผลการแข่งขัน
แอนดรูว์ ลินคอล์น

แอนดรูว์ ลินคอล์น (เกิดวันที่ 14 กันยายน ค.ศ. 1973) เป็นนักแสดงชาวอังกฤษ รับบทบาทในซีรีส์เรื่อง "This Life", "Teachers" และ "Afterlife" และภาพยนตร์เรื่อง "Love Actually" และ "Heartbreaker" รวมถึงซีรีส์ทางช่องเอเอ็มซี เรื่อง "The Walking Dead"
ก็อฟเศาะฮ์

ก็อฟเศาะฮ์  หรือ กัฟซา  เป็นเมืองในประเทศตูนิเซีย มีประชากร 84,676 คน เป็นเมืองใหญ่อันดับ 9 ของประเทศ บริเวณที่ตั้งเมืองอยู่ในเขตโอเอซิส ปลูกมะกอกออลิฟ อินทผลัม และทำเหมืองแร่ฟอสเฟต มีพุน้ำร้อน
เอลเช

เอลเช  หรือ แอ็ลตช์  เป็นเมืองในจังหวัดอาลิกันเต แคว้นบาเลนเซีย ประเทศสเปน จากข้อมูลประชากรในปี ค.ศ. 2008 มีประชากรประมาณ 228,300 คน เป็นเมืองมีประชากรเป็นอันดับ 3 ของแคว้นบาเลนเซีย (รองจากบาเลนเซียและอาลิกันเต) มีการปลูกอินทผลัม ผลิตน้ำมันมะกอก สบู่ รองเท้า เคยเป็นอาณานิคมของโรมันโบราณ ชาวมัวร์เข้าปกครองระหว่างคริสต์ศตวรรษที่ 8-13
มินาโกะ โคโตบูกิ

มินาโกะ โคโตบูกิ (; โรมาจิ: "Kotobuki Minako"; เกิด 17 กันยายน พ.ศ. 2534) เป็นนักพากย์และนักร้องจากจังหวัดเฮียวโงะ ประเทศญี่ปุ่น เธอเป็นที่รู้จักจากผลงานการพากย์โคโตบุกิ สึมุกิ ใน "เค-อง! ก๊วนดนตรีแป๋วแหวว"
มินาโกะเริ่มมีผลงานเพลงครั้งแรกจากเพลงเปิดและเพลงปิดของอนิเมะ "เค-อง! ก๊วนดนตรีแป๋วแหวว" ในเดือนเมษายน พ.ศ. 2552 และในเดือนเดียวกันนั้น เธอและนักร้องอีก 3 คนได้แก่อากิ โทโยซากิ, ฮารูกะ โทมัตสึ และอายาฮิ ทากางากิ ได้ร่วมกันก่อตั้งกลุ่มดนตรีสเฟียร์ขึ้นด้วยซิงเกิลแรกคือ "Future Stream"
คุนิโอะดอดจ์บอล (แฟมิคอม)

คุนิโอะดอดจ์บอล  หรือเรียกแบบภาษาญี่ปุ่นว่า เน็คเค็ทสึ โคโค ดอดจ์บอล บู (; โรมาจิ: "Nekketsu Kōkō Dojjibōru Bu") หมายความว่า "ชมรมดอดจ์บอลโรงเรียนมัธยมเน็คเค็ทสึ" เป็นเกมกีฬาดอดจ์บอล ที่ได้รับการผลิตโดยบริษัทเทคนอสเจแปน ซึ่งได้เปิดตัวในระบบแฟมิคอมปี ค.ศ. 1989 โดยมีเค้าโครงมาจากเกมตู้ใน ค.ศ. 1987 ในชื่อเดียวกันกับเวอร์ชันในญี่ปุ่นและอเมริกา ซึ่งได้รับการพัฒนาโดยบริษัทเทคนอสเช่นเดียวกัน เกมมีรูปแบบคล้ายกับเวอร์ชันเกมตู้ และได้รับการเปิดตัวในประเทศญี่ปุ่นในฐานะเกมซีรีส์คุนิโอะ
ในประเทศญี่ปุ่น พีซีพอร์ตจากเวอร์ชันฟามิคอมของ "คุนิโอะดอดจ์บอล" ได้รับการเปิดตัวในวันที่ 17 ตุลาคม ค.ศ. 2003 ในงบราคาที่วางไว้ เกมนี้ได้รวมอยู่ใน "คุนิโอะคอลเล็คชัน 1" ในระบบเกมบอยแอ็ดวานซ์ ซึ่งได้เปิดตัวใน ค.ศ. 2005 ทั้งเวอร์ชันฟามิคอม และเวอร์ชัน NES ของอเมริกา ได้รับการเปิดตัวในระบบวี เวอร์ชวลคอนโซล ใน ค.ศ. 2008 สำหรับแต่ละพื้นที่ของตน
ฮายาเตะ พ่อบ้านประจัญบาน! เดอะ มูฟวี่ รักกวน ๆ ป่วนถึงสวรรค์

ฮายาเตะ พ่อบ้านประจัญบาน! เดอะ มูฟวี่ รักกวน ๆ ป่วนถึงสวรรค์ (; โรมาจิ: "Gekijouban Hayate no Gotoku! Hebun izu a Pureisu on Āsu")  เป็นภาพยนตร์การ์ตูนญี่ปุ่นที่สร้างจากผลงานมังงะและอนิเมะของเค็นจิโร ฮะตะ
เนื้อเรื่องย่อ.
นางิ ฮายาเตะ มาเรีย คายุระ ฮินะกิคุ อายุมุ จิฮารุ และ 3 สาวกรรมการนักเรียน เดินทางมาพักผ่อนในฤดูร้อนที่ต่างจังหวัดตามคำเชิญชวนของอายุมุ ถึงตอนแรกคุณหนูจะยอมมาด้วยดี แต่เมื่อมาถึง ก็เริ่มออกอาการงอแงเพราะไม่มีทั้งโทรทัศน์และเกมใดๆทั้งสิ้น ขณะที่ฮายาเตะเชิญชวนให้คุณหนูนางิลองมาชมทัศนียภาพของดอกทานตะวัน ก็ได้พบกับสาวน้อยผมสีเงินในชุดมิโกะสีขาวมาบอกกล่าวอะไรบางอย่าง แล้วหายตัวไปแบบทันทีทันใด ฮายาเตะจึงนึกเอะใจอะไรบางอย่างขึ้นมา คืนนั้น หลังหมดกิจกรรมเล่าเรื่องผีแล้วเข้านอน คุณหนูนางิเกิดอาการอยากเข้าห้องน้ำ แต่เพราะความกลัว จึงได้ร้องเรียกฮายาเตะออกมา ฮายาเตะได้ยินเข้าก็ชักชวนคุณหนูออกมาดูดาวซึ่งตามปกติจะหาดูไม่ได้ในเมือง ทันใดนั้นเอง สาวน้อยผมสีเงินก็ปรากฏตัวอีกครั้ง พร้อมกับนำพาฮายาเตะไปยังสถานที่แห่งหนึ่ง ซึ่งอยู่ในความทรงจำของฮายาเตะ...
(; โรมาจิ: "Ayasaki Hayate") 
ให้เสียงโดย : เรียวโกะ ชิราอิชิ
(; โรมาจิ: "Sanzen'in Nagi") 
ให้เสียงโดย : ริเอะ คุกิมิยะ
(; โรมาจิ: "Maria") 
ให้เสียงโดย : ริเอะ ทานากะ
(; โรมาจิ: "Katsura Hinagiku") 
ให้เสียงโดย : ชิซึกะ อิโต้
(; โรมาจิ: "Nishizawa Ayumu") 
ให้เสียงโดย : มิคาโกะ ทาคาฮาชิ
(; โรมาจิ: "Harukaze Chiharu")
ให้เสียงโดย : อายุมิ ฟูจิมูระ
(; โรมาจิ: "Suirenji Ruka") 
ให้เสียงโดย : ฮารุกะ ยามาซากิ
(; โรมาจิ: "Tsurugino Kayura") 
ให้เสียงโดย : โยโกะ ฮิคาสะ
(; โรมาจิ: "Suzune") 
ให้เสียงโดย : เอนโด อายะ
น้ำตกดอยหมอก

น้ำตกดอยหมอก อยู่ในเขตอุทยานแห่งชาตินันทบุรี ในพื้นที่หมู่บ้านนาม่วง ตำบลเรือง อำเภอเมือง จังหวัดน่าน เป็นน้ำตกขนาดเล็ก ความสูง 3 ชั้น โดยแต่ละชั้นจะมีชื่อเรียกคือ ชั้นที่ 1 ตาดหมอก ชั้นที่ 2 ตาดกวาง และชั้นที่ 3 ตาดจ้อง น้ำตกดอยหมอกมีน้ำไหลตลอดทั้งปี มีความสวยงามในผืนป่าที่อุดมสมบูรณ์ เหมาะสำหรับเป็นที่พักผ่อนและเล่นน้ำ โดยฤดูฝนจะมีปริมาณน้ำมากและสวยงามกว่าฤดูอื่น ตัวน้ำตกอยู่ห่างจากตัวเมืองน่านประมาณ 20 กิโลเมตร
การเดินทาง.
จากตัวเมืองน่านไปตามเส้นทางหลวงแผ่นดินหมายเลข 1091(น่าน - พะเยา) เลี้ยวซ้ายตรงทางเข้าหมู่บ้านนาท่อ ไปอีกประมาณ 5 กิโลเมตร
แม่น้ำยาลอมิตซา

แม่น้ำยาลอมิตซา  เป็นแม่น้ำทางใต้ของประเทศโรมาเนีย ต้นน้ำเกิดจากเทือกเขาบุตเชจีในเทือกเขาคาร์เพเทียน ไหลไปทางใต้และตะวันออก ลงสู่แม่น้ำดานูบที่ Giurgeni แม่น้ำนี้มีความยาว และมีที่ราบลุ่มแม่น้ำขนาด อัตราการไหลออกไปยังปากแม่น้ำโดยเฉลี่ยอยู่ที่
แบบจำลองของโปร์

ในการศึกษาฟิสิกส์อะตอม แบบจำลองของโปร์  ที่นิลส์ โปร์นำเสนอเมื่อปี ค.ศ. 1913 อธิบายถึงภาพของอะตอมว่าคือนิวเคลียสขนาดเล็กมาก ๆ ที่มีประจุบวก ล้อมรอบไปด้วยอิเล็กตรอนที่เคลื่อนที่เป็นวงโคจรกลมรอบนิวเคลียสนั้นในลักษณะที่คล้ายคลึงกับโครงสร้างของระบบสุริยะ แต่อาศัยแรงไฟฟ้าสถิตในการดึงดูดกันแทนที่จะเป็นแรงโน้มถ่วง ถือเป็นการพัฒนาแบบจำลองอะตอมยุคก่อนหน้านี้คือ แบบจำลองคิวบิก (1902) แบบจำลองขนมปังลูกเกด (1904) แบบจำลองดาวเสาร์ (1904) และแบบจำลองรัทเทอร์ฟอร์ด (1911) แบบจำลองของโปร์เป็นการปรับแต่งเชิงควอนตัมฟิสิกส์จากแบบจำลองของรัทเทอร์ฟอร์ด ดังนั้นแหล่งข้อมูลหลายแห่งอาจเรียกแบบจำลองทั้งสองนี้รวม ๆ กันว่า "แบบจำลองรัทเทอร์ฟอร์ด–โปร์"
อินเวอร์เนสส์

อินเวอร์เนสส์  เป็นเมืองหลวงของภูมิภาคไฮแลนด์ ทางตะวันตกเฉียงเหนือของสกอตแลนด์ สหราชอาณาจักร ตั้งอยู่บนฝั่งแม่น้ำเนสส์ เป็นหนึ่งในเมืองในยุโรปที่มีการเจริญเติบโตเร็วที่สุด โดยประชากร 1 ใน 4 ของภูมิภาคไฮแลนด์ อาศัยอยู่ที่เมืองนี้ และติดอันดับ 5 ใน 189 เมืองในสหราชอาณาจักร ที่มีคุณภาพชีวิตดีที่สุด และสูงที่สุดในสกอตแลนด์
ไฮดราลโมซอรัส

ไฮดราลโมซอรัส (ความหมาย"salt water lizard กิ้งก่าน้ำเกลือ") เป็นสัตว์เลื้อยคลานทะเล ที่มีคอยาวกลุ่ม เพลซิโอซอร์ ในยุคครีเทเชียส ชื่อเดิมของมันคือ อีลาสโมซอรัสสัตว์เลื้อยคลานทะเลที่มีคอยาว อีกชนิดหนึ่งในยุคครีเทเชียส มีชีวิตอยู่เมื่อ 84-80.5 ล้านปีที่แล้ว
ข้อมูล.
ไฮดราลโมซอรัส สัตว์เลื้อยคลานในตระกูล อีลาสโมซอร์มีคอที่ยืดยาวเหมือนอีลาสโมซอรัสญาติของมัน ซึ่งมันสามารถใช้หาอาหาร ซึ่งเป็นสัตว์อื่นกินได้
ฟอสซิลหรือซากดึกดำบรรพ์ของไฮดราลโมซอรัสนั้นถูกค้นพบในอเมริกาเหนือที่แคนซัสซึ่งเป็นแหล่งค้นพบสัตว์เลื้อยคลานทะเลอื่นๆอีกด้วย 
ในภาพยนตร์และการ์ตูน.
-ไดโนมาสเตอร์ ศึกเกมส์การ์ด อสูรล้านปีนำไฮดราลโมซอรัสไปทำเป็นการ์ดเผ่าน้ำรุ่น 3
พลังโจมตี: 1200 พลังป้องกัน:1200
ไทร์ (ประเทศเลบานอน)

ไทร์  หรือ ศูร (กรีก: Τύρος, "Týros") เป็นเมืองในเขตผู้ว่าการใต้ ทางตอนใต้ของประเทศเลบานอน มีประชากรราว 117,000 คน ในปี ค.ศ. 2003 ไทร์ตั้งอยู่บนฝั่งทะเลเมดิเตอร์เรเนียน อยู่ห่างจากเบรุตทางตอนใต้ราว 80 กิโลเมตร ชื่อของเมืองมีความหมายว่า หิน
ไทร์เป็นเมืองสำคัญของอาณาจักรฟินิเซีย ตั้งแต่ประมาณ 1,100-600 ปีก่อนคริสต์ศักราช ในสมัยโบราณได้รวมเกาะซึ่งมีอ่าวจอดเรือ 2 แห่ง ปัจจุบันกลายเป็นคาบสมุทรเนื่องจากพระเจ้าอะเล็กซานเดอร์มหาราชแห่งมาซิโดเนียทรงขยายทางข้ามเกาะในคริสต์ศตวรรษที่ 4 เป็นเมืองศูนย์กลางการค้ามานานหลายศตวรรษ เป็นศูนย์กลางวัฒนธรรมและมหาอำนาจทางทะเลของชาวฟินีเชีย มีชื่อเสียงในการผลิตผ้าไหม มีการกล่าวถึงเมืองนี้ในคัมภีร์ไบเบิลในรัชสมัยของกษัตริย์ไฮแรม (969-936 ปีก่อนคริสต์ศักราช) ถูกชนชาติต่าง ๆ เข้าครอบครองเรื่อยมาจนในคริสต์ศตวรรษที่ 7 ตกเป็นของพวกมุสลิม ใน ค.ศ. 1124 พวกนักรบครูเสดได้เข้ายึดเมืองและกลายเป็นเมืองหลักของอาณาจักรเยรูซาเลม จนตกเป็นของมุสลิมอีกครั้งใน ค.ศ. 1291
ไทร์ เป็นเมืองใหญ่เป็นอันดับ 4 ของประเทศเลบานอน เป็นท่าเรือที่สำคัญของประเทศ มีอุตสาหกรรมการท่องเที่ยว มีเมืองโบราณมากมายหลายแห่ง รวมถึงสนามกีฬาโรมันโบราณ ที่ติดอยู่ในรายชื่อมรดกโลกของยูเนสโกในปี ค.ศ. 1979
อาริสโตเน็ตเทส

อาริสโตเน็ตทีส (ความหมาย:ว่ายน้ำอย่างดี(อังกฤษ:'best swimmer') เป็นสัตว์เลื้อยคลานทะเลที่มีชีวิตอยู่ในยุคครีเทเชียสตอนปลายมันเป็นสัตว์เลื้อยคลานทะเลขนาดใหญ่ในครอบครัวอีลาสโมซอร์พบในอเมริกาใต้และแอนตาร์กติกา
อาศัยหาปลา,หมึก,และสัตว์เลื้อยคลานทะเล อื่นๆที่ตัวเล็กกว่ากินเป็นอาหาร นอกจากนี้อาริสโตเน็ตทีสยังเป็นสปีชีส์ที่สูญพันธุ์ของ เพลซิโอซอร์ มันถูกตั้งชื่อโดย Cabrera ในปี 1941
เทศบาลตำบลศรีรัตนะ

เทศบาลตำบลศรีรัตนะ เป็นองค์กรปกครองส่วนท้องถิ่นประเภทเทศบาลตำบล อยู่ในเขตพื้นที่อำเภอศรีรัตนะ จังหวัดศรีสะเกษ มีสำนักงานตั้งอยู่บ้านสำโรงระวี หมู่ที่ 15 ถนนสายศรีสะเกษ-เขาพระวิหาร (ทางหลวงแผ่นดินหมายเลข 221) ตำบลศรีแก้ว อำเภอศรีรัตนะ จังหวัดศรีสะเกษ เขตเทศบาลตั้งอยู่ในบริเวณตอนกลางของจังหวัดศรีสะเกษ ห่างจากตัวจังหวัดไปทางทิศตะวันออกเฉียงใต้ประมาณ 37 กิโลเมตร และอยู่ห่างจากเขาพระวิหารมาทางทิศเหนือประมาณ 60 กิโลเมตร
ประวัติ.
เทศบาลตำบลศรีรัตนะ เดิมมีฐานะเป็นสุขาภิบาล ซึ่งได้รับการจัดตั้งขึ้นเมื่อวันที่ 3 สิงหาคม พ.ศ. 2535 มีพื้นที่ครอบคลุมบางส่วนของตำบลศรีแก้วและตำบลสะพุง ชื่อ"สุขาภิบาลศรีรัตนะ" ตามชื่ออำเภอ ต่อมาได้รับการยกฐานะเป็นเทศบาลตำบล ในปี พ.ศ. 2542 เมื่อวันที่ 25 พฤษภาคม พ.ศ. 2542 ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 
ตราสัญลักษณ์.
พระพุทธรูปปางสมาธิอยู่ตรงกลาง มีรัศมีแผ่อยู่รอบพระพุทธรูป ล้อมรอบด้วยกรอบนอกรูปวงกลม
พระพุทธรูป หมายถึง หมายถึง ความเลื่อมใสในพระพุทธศาสนาของชาวเทศบาลตำบลศรีรัตนะ ซึ่งส่วนใหญ่มีความเลื่อมใสในศาสนาพุทธ มีการอนุรักษ์วัฒนธรรม ประเพณีพื้นเมืองของตนเองอย่างเหนียวแน่น มีความสมัครสมานสามัคคี รักสงบ ยึดมั่นในศีลธรรม การทำความดี ตลอดจนอนุรักษ์วัฒนธรรมประเพณีของท้องถิ่น
รัศมี หมายถึง การสร้างชื่อเสียง ความเจริญรุ่งเรือง และความผาสุกของราษฎร ให้เลื่องลือไปทั่วสารทิศ
ข้อมูลทั่วไป.
สภาพภูมิประเทศ.
พื้นที่เขตเทศบาลตำบลศรีรัตนะ ตั้งอยู่บริเวณตอนกลางค่อนไปทางตะวันออกเฉียงใต้ของจังหวัดศรีสะเกษ มีลักษณะเป็นที่ราบลุ่มสลับกับที่ราบลอนลูกคลื่น ซึ่งต่อเนื่องจากเขตที่สูงทางตอนใต้ของจังหวัดศรีสะเกษ ในเขตอำเภอกันทรลักษ์ มีลำน้ำธรรมชาติไหลผ่านคือลำห้วยตามาย ซึ่งเป็นแหล่งน้ำธรรมชาติสายใหญ่
ประชากรและกลุ่มชาติพันธุ์.
ในเขตเทศบาลประกอบด้วยประชากร จำนวนทั้งสิ้น 4,892 คน กลุ่มชาติพันธุ์หลักในเขตเทศบาลได้แก่ชาวกูย (หรือกวยหรือส่วย) ซึ่งพูดภาษากูย รองลงไปคือกลุ่มชาติพันธุ์ชาวเขมรซึ่งพูดภาษาเขมรสูงหรือขแมร์เลอ, ชาวเยอซึ่งพูดภาษากูยเยอ และชาวลาวซึ่งพูดภาษาลาว
เขตการปกครอง.
ภายในพื้นที่เทศบาลจำแนกเป็น 8 ชุมชน ได้แก่ชุมชนหมู่ต่างๆในบางส่วนของตำบลสะพุงและตำบลศรีแก้ว ได้แก่
วงศ์งูพิษเขี้ยวหลัง

วงศ์งูเขี้ยวหลัง  เป็นวงศ์ของงูวงศ์หนึ่ง ใช้ชื่อวิทยาศาสตร์ว่า Colubridae นับเป็นวงศ์ของงูที่มีปริมาณสมาชิกในวงศ์มากที่สุด ด้วยมีมากมายถึง 249 สกุล และมีทั้งหมดในปัจจุบัน (ค.ศ. 2014) 1,938 ชนิด โดยใช้ชื่อวงศ์ว่า Colubridae
ฟอสซิลชนิดแรกสุดของวงศ์นี้สืบไปถึงสมียอีโอซีนตอนปลาย ส่วนต้นกำเนิดก่อนหน้ายังคงอยู่ในข้อสงสัย งูวงศ์งูเขี้ยวหลังพบได้ในทุกทวีป ยกเว้นทวีปแอนตาร์กติกา
คำว่า "Colubridae" ที่ใช้เป็นชื่อวงศ์นั้น มาจากภาษาละตินว่า "coluber" แปลว่า "งู" 
รายละเอียด.
รูปร่างโดยรวมของงูในวงศ์นี้คือ กระดูกพรีแมคซิลลาไม่มีฟัน กระดูกแมคซิลลาเรียงตัวตามยาวและมีฟันชนิดที่ต่างกันไป แบ่งออกได้เป็น 3 ชนิด คือ aplyph, opisthoglyph, proteroglyph ช่องเปิดของตาอยู่ตรงรอยต่อระหว่างกระดูกฟรอนทัล-กระดูกพาไรทัล-กระดูกพาราสฟีนอยด์ ขากรรไกรล่างไม่มีกระดูกโคโรนอยด์และกระดูกเดนทารีมีฟัน ไม่มีกระดูกเชิงกราน ไม่มีปิดข้างซ้ายหรือมีแต่ก็น้อยมาก มีท่อนำไข่ทั้งสองข้างและเจริญเท่ากัน
โดยรวมแล้วพิษของงูในวงศ์นี้เมื่อเทียบกับงูพิษวงศ์อื่นแล้ว เช่น วงศ์งูพิษเขี้ยวหน้า (Elapidae) หรือวงศ์งูหางกระดิ่ง (Viperidae) นับว่ามีพิษร้ายแรงน้อยกว่ามาก หรือบางชนิดก็ไม่มีพิษเลย
เครื่องเร่งอนุภาค

เครื่องเร่งอนุภาค  คือเครื่องมือชนิดหนึ่งที่อาศัยสนามแม่เหล็กในการเร่งให้อนุภาคที่มีประจุเคลื่อนที่ไปจนกระทั่งมีความเร็วสูง โดยให้เคลื่อนที่อยู่ภายในท่อที่เตรียมเอาไว้ โทรทัศน์แบบ CRT เป็นตัวอย่างแบบง่ายๆ อย่างหนึ่งของเครื่องเร่งอนุภาค มีเครื่องเร่งอนุภาคพื้นฐานอยู่ 2 แบบคือ เครื่องเร่งอนุภาคแบบ electrostatic และแบบ oscillating field
การใช้.
ลำของอนุภาคพลังงานสูงมีประโยชน์สำหรับการวิจัยพื้นฐานและประยุกต์ใช้ในทางวิทยาศาสตร์และยังอยู่ในขอบเขตทางด้านเทคนิคและอุตสาหกรรมหลายประเภทที่ไม่เกี่ยวข้องกับการวิจัยพื้นฐาน มันได้รับการคาดว่ามีเครื่องเร่งอนุภาคอยู่ประมาณ 26,000 เครื่องทั่วโลก ในจำนวนนี้มีเพียง 1% เป็นเครื่องสำหรับงานวิจัยที่มีพลังงานสูงกว่า 1 GeV, ในขณะที่ประมาณ 44% ใช้สำหรับการรักษาโรคด้วยรังสี, 41% สำหรับขบวนการฝังไอออนที่ผิวของวัสดุ (ion implantation), 9% สำหรับอุตสาหกรรมการประมวลผลและการวิจัย, และ 4% สำหรับด้านชีวการแพทย์และการวิจัยพลังงานต่ำอื่น ๆ กราฟแท่งแสดงรายละเอียดของจำนวนสะสมของเครื่องเร่งอนุภาคในอุตสาหกรรมที่สอดคล้องกับการใช้งาน
เซนต์

เซนต์  ชาวคาทอลิกและชาวออร์ทอดอกซ์ เรียกว่านักบุญ หมายถึง ผู้ศักดิ์สิทธิ์ ชาวโปรเตสแตนต์เรียกว่าธรรมิกชนหรือผู้บริสุทธิ์ แต่ละนิกายในศาสนาคริสต์อธิบายลักษณะของเซนต์แตกต่างกันไป แต่โดยทั่วไปจะถือตามคัมภีร์ไบเบิลที่ระบุว่าเซนต์หมายถึงบุคคลใด ๆ ไม่ว่าบนโลกมนุษย์หรือบนสวรรค์ ที่ได้รับการชำระให้บริสุทธิ์ มีชีวิตอยู่ในพระคริสต์ และเป็นผู้ที่พระคริสต์ทรงประทับอยู่ เป็นผู้ที่พระเจ้าทรงแยกไว้ต่างหากเพื่อเป็นชนชาติที่บริสุทธิ์ของพระองค์ ในคริสตจักรอีสเทิร์นออร์ทอดอกซ์และโรมันคาทอลิกถือว่าคริสต์ศาสนิกชนทั้งหมดที่อยู่บนสวรรค์เป็นนักบุญ แต่แต่ละองค์จะได้รับเกียรติ ถูกยึดถือเป็นแบบอย่าง และรับความเคารพไม่เท่ากัน
ในคัมภีร์ไบเบิล มีหลายคนถูกเรียกว่าเป็นเซนต์ เช่น อาโรน ซึ่งถูกเรียกว่าเป็นคนบริสุทธิ์ของพระยาห์เวห์ ส่วนในจดหมายของนักบุญเปาโลถึงชาวเอเฟซัส เปาโลอัครทูตก็ประกาศว่าตนเองเป็น “คนเล็กน้อยยิ่งกว่าคนเล็กน้อยที่สุดในพวกธรรมิกชนทั้งหมด”
ในปัจจุบันคำว่า "เซนต์" ยังอาจใช้หมายถึงผู้ศักดิ์สิทธิ์ในศาสนาอื่น ๆ ด้วย เช่น ซาดิคในศาสนายูดาห์ พระอริยบุคคลในศาสนาพุทธ ฤๅษีหรือคุรุในศาสนาฮินดู วะลีย์ในศาสนาอิสลาม เป็นต้น
คริสตจักรโรมันคาทอลิก.
ในคริสตจักรโรมันคาทอลิก นักบุญหมายถึงบุคคลที่ได้รับการสถาปนาอย่างเป็นทางการโดยพระศาสนจักร ซึ่งมีความเชื่อว่าบุคคลเหล่านั้นได้อยู่ในสวรรค์แล้ว โดยความหมายนี้ทุกคนที่อยู่ในสวรรค์ก็คือนักบุญถึงแม้ว่าจะไม่ได้รับการประกาศอย่างเป็นทางการ บุคคลที่พระศาสนจักรได้ประการให้เป็นนักบุญนั้นมีความดีโดดเด่น ในการปฏิบัติตามน้ำพระทัยพระเป็นเจ้า คริสตจักรจะยกย่องบุคคลนั้นเป็นพิเศษเพื่อเป็นแบบอย่างและกำลังใจแต่คริสตชนอื่น ๆ
ตามกระบวนการประกาศเป็นนักบุญ (canonization) ในคริสตจักรคาทอลิก จะมีการสอบสวนและให้พระสันตะปาปาประกาศสถาปนาเป็นลำดับขั้นดังนี้
เมื่อได้รับการประกาศเป็นนักบุญแล้วจึงถือว่าสิ้นสุดกระบวนการสอบสวน
คุนิโอะฮอกกี้

คุนิโอะฮอกกี้  เป็นเกมกีฬาฮอกกี้น้ำแข็งผลิตโดยบริษัทเทคนอสเจแปน ซึ่งได้รับการเปิดตัวในวันที่ 7 กุมภาพันธ์ ค.ศ. 1992 ในระบบฟามิคอม โดยถือได้ว่าเป็นหนึ่งในเกมสำหรับระบบฟามิคอมที่มีความสนุกสนาน เกมนี้ยังได้รับการวางแผนที่จะจัดจำหน่ายในอเมริกาเหนือในชื่อ "Crash 'n the Boys: Ice Challenge" แต่ได้ยกเลิกแผนการดังกล่าวเสียก่อน และต่อมา เกมนี้ได้รับการเปิดตัวในระบบเวอร์ชวลคอนโซล ณ วันที่ 18 สิงหาคม ค.ศ. 2009 ในประเทศญี่ปุ่น
รูปแบบการเล่น.
คุนิโอะฮอกกี้ เป็นเกมจำลองรูปแบบกีฬาฮอกกี้น้ำแข็ง โดยในเกมจะแบ่งออกเป็นฝ่ายรุกทีมละ 3 คน กับผู้รักษาประตูอีกทีมละ 1 คน ซึ่งแบ่งออกเป็นเกมละ 3 นาที และมีลักษณะการเล่นคล้ายกับการเล่นฮอกกี้น้ำแข็งของจริง แต่ยังได้มีการใช้หมัดหรือเตะสำหรับการโจมตีฝ่ายตรงข้าม ซึ่งเป็นเกมกีฬาเลือดเดือดที่สามารถใช้ท่าไม้ตายหวดใส่กันได้ โดยในช่วงเวลาการแข่งขันนี้จะมีพวกพ้องที่ถูกกำจัดออกไป
เกมนี้สามารถเล่นในโหมดสองคนรวมถึงเล่นในโหมดตะลุยด่าน ผู้เล่นสามารถเลือกเล่นในตำแหน่งผู้รักษาประตูหรือร่วมทีมกับผู้รักษาประตูนี้ได้
เสียงเสียดแทรก ปุ่มเหงือก ก้อง

เสียงเสียดแทรก ปุ่มเหงือก ก้อง  เป็นเสียงพยัญชนะที่มีใช้ในหลายภาษา เช่น ภาษาอังกฤษ, ภาษาเยอรมัน, ภาษาฝรั่งเศส, ภาษาญี่ปุ่น ฯลฯ มีเสียงนี้ในภาษาไทยสมัยโบราณ คือ ซ ซึ่งเสียงได้หายไปในภาษาไทยปัจจุบัน สัญลักษณ์ในชุดสัทอักษรสากลที่ใช้แทนเสียงนี้คือ และสัญลักษณ์เอกซ์-แซมปาที่ตรงกันคือ <code>z</code>
โรเบิร์ต นอยซ์

โรเบิร์ต นอร์ตัน นอยซ์ , 12 ธันวาคม ค.ศ. 1927 - 3 มิถุนายน ค.ศ. 1990) เจ้าของฉายา "นายกเทศมนตรีแห่งซิลิกอนวัลเลย์" เป็นผู้ร่วมก่อตั้งบริษัทแฟร์ไชลด์เซมิคอนดักเตอร์ใน ค.ศ. 1957 และบริษัทอินเทลใน ค.ศ. 1968 เขาได้ชื่อว่าเป็นผู้ประดิษฐ์แผงวงจรรวมหรือไมโครชิปร่วมกับแจ็ก คิลบี ซึ่งนำไปสู่การปฏิวัติคอมพิวเตอร์ส่วนบุคคล และเป็นที่มาของชื่อซิลิกอนวัลเลย์ นอยซ์ยังเป็นที่ปรึกษาและเปรียบเสมือนบิดาของผู้ประกอบการทั้งรุ่น
องค์การอิสระด้านสิ่งแวดล้อมและสุขภาพ

องค์การอิสระด้านสิ่งแวดล้อมและสุขภาพ หรือ กอสส. ตามมาตรา 67 วรรคสอง ของรัฐธรรมนูญแห่งราชอาณาจักรไทย พุทธศักราช 2550 บัญญัติว่า "การดำเนินโครงการหรือกิจกรรมที่อาจก่อให้เกิดผลกระทบต่อชุมชนอย่างรุนแรงทั้งทางด้านคุณภาพสิ่งแวดล้อม ทรัพยากรธรรมชาติ และสุขภาพ จะกระทำมิได้ เว้นแต่จะได้ศึกษาและประเมินผลกระทบต่อคุณภาพสิ่งแวดล้อมและสุขภาพของประชาชนในชุมชน และจัดให้มีกระบวนการรับฟังความคิดเห็นของประชาชนและผู้มีส่วนได้เสียก่อน รวมทั้งได้ให้องค์การอิสระซึ่งประกอบด้วยผู้แทนองค์การเอกชนด้านสิ่งแวดล้อมและสุขภาพ และผู้แทนสถาบันอุดมศึกษาที่จัดการการศึกษาด้านสิ่งแวดล้อมหรือทรัพยากรธรรมชาติหรือด้านสุขภาพ ให้ความเห็นประกอบก่อนมีการดำเนินการดังกล่าว"
การสิ้นสุดหน้าที่.
10 ตุลาคม 2560 ที่ประชุมคณะรัฐมนตรี มีประยุทธ์ จันทร์โอชา นายกรัฐมนตรีในขณะนั้น มีมติเห็นชอบให้ยกเลิกระเบียบสำนักนายกรัฐมนตรี ว่าด้วยการประสานงานการให้ความเห็นขององค์การอิสระในโครงการหรือกิจกรรมที่อาจก่อให้เกิดผลกระทบต่อชุมชนอย่างรุนแรง พ.ศ. 2553 และอนุบัญญัติที่เกี่ยวข้องกับองค์การอิสระด้านสิ่งแวดล้อมและสุขภาพ โดยมีผลใช้บังคับเมื่อวันที่ 17 พฤศจิกายน 2560 และถือเป็นการสิ้นสุดหน้าที่ขององค์การอิสระด้านสิ่งแวดล้อมและสุขภาพอย่างถาวร เนื่องมาจากในรัฐธรรมนูญแห่งราชอาณาจักรไทย พ.ศ. 2560 (รัฐธรรมนูญฉบับใหม่) ไม่ได้กำหนดให้ต้องมีองค์การอิสระมาอยู่ในกระบวน การพิจารณาโครงการหรือกิจการที่มีผลกระทบด้านสิ่งแวดล้อม เหมือนกับที่เคยกำหนดไว้ในระเบียบสำนักนายกรัฐมนตรี